Ada peniaga di Pasar Larkin Sentral jual daging melebihi harga maksimum – Salahuddin

Perkara itu didedahkan Menteri Perdagangan Dalam Negeri dan Kos Sara Hidup, Datuk Seri Salahuddin Ayub, yang membuat pemeriksaan mengejut di pasar berkenaan, hari ini.

“Saya sengaja datang dan tinjau di pasar ini kerana dapat banyak maklumat mengenai harga (barangan) (di sini) yang kadangkala sangat tidak berpatutan.

“Betul, ramai warga asing (Singapura) yang membeli di sini, kerana berdekatan dengan kawasan sempadan kita, jadi saya pergi meninjau, melihat sendiri, memang ada gerai-gerai yang menjual daging kerbau import yang tidak mengikut harga yang ditetapkan di bawah skim harga maksimum,” kata beliau kepada pemberita selepas pemeriksaan di pasar itu.

Beliau berkata, contohnya harga kerbau import sepatutnya dijual dengan harga RM20 sekilogram tetapi ada peniaga yang menjual hingga RM24 sekilogram.

Selain itu, Salahuddin berkata, ada juga segelintir peniaga yang masih gagal meletakkan tanda harga pada barangan yang dijual, yang juga merupakan satu kesalahan.

“Jadi ini sangat saya kesalkan dan saya harap pegawai akan dapat bertindak cepat pada hari ini, supaya rakyat dapat berbelanja dengan harga yang telah kita tetapkan,” kata Salahuddin.

Ahli Parlimen Pulai itu juga telah mengarahkan pegawai penguat kuasa Kementerian Perdagangan Dalam Negeri dan Kos Sara Hidup (KPDN) supaya bertindak cepat bagi memastikan peniaga terbabit tidak mengulangi kesalahan.

“Jadi kalau (peniaga mengulangi kesalahan yang sama) secara berulang-ulang, pegawai KPDN tidak akan berkompromi dan akan ambil tindakan tegas ke atas peniaga sebab kita (kerajaan) telah ingatkan banyak kali.

“Memang Pasar Awam Larkin Sentral ini KPDN akan ambil perhatian serius kerana ia kawasan tumpuan warga asing yang berbelanja di sini dan ini akan menjadi satu masalah kepada penduduk tempatan yang juga berbelanja di sini. Jadi saya rasa kita harus tegas,” katanya. – BERNAMA


Najib tarik balik saman terhadap kerajaan, kekal saman Tommy Thomas

KUALA LUMPUR: Datuk Seri Najib Tun Razak hari ini menarik balik saman terhadap Kerajaan Malaysia berhubung dakwaan menyalahgunakan kuasa untuk mendakwanya dalam beberapa kes berkaitan 1Malaysia Development Berhad (1MDB).

Bagaimanapun Najib sebagai plaintif meneruskan saman terhadap bekas Peguam Negara Tan Sri Tommy Thomas selaku defendan pertama.

Terdahulu peguam Datuk Firoz Hussein Ahmad Jamaluddin yang mewakili Najib memaklumkan kepada mahkamah bahawa anak guamnya memutuskan untuk memberhentikan kes saman terhadap kerajaan selaku defendan kedua.

“Saman terhadap kerajaan dihentikan,” kata Firoz Hussein semasa prosiding di hadapan Hakim Datuk Ahmad Bache.

Peguam Alan Adrian Gomez mewakili Thomas.

Najib, 69, hadir di mahkamah memakai sut kelabu dan duduk di galeri awam dengan dikawal beberapa pegawai dari Penjara Kajang. Turut kelihatan isterinya, Datin Seri Rosmah Mansor.

Berdasarkan notis pemberhentian saman yang difailkan Tetuan Raj, Ong & Yudistra semalam, bekas perdana menteri itu memberhentikan sepenuhnya tindakan terhadap Kerajaan Malaysia dengan tiada perintah mengenai kos.

Pada 22 Okt 2021 Najib menfailkan saman itu atas dakwaan pertuduhan terhadapnya adalah sebahagian daripada perbuatan yang telah dirancang lebih awal oleh Thomas dan selaras dengan rancangan kerajaan Pakatan Harapan ketika itu.

Katanya beliau telah didakwa di mahkamah dalam kes salah guna kuasa di bawah Akta Suruhanjaya Pencegahan Rasuah Malaysia 2009 dan pengubahan wang haram di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 membabitkan 1MDB dan International Petroleum Investment Company.

Najib menuntut secara bersama dan berasingan daripada Thomas dan kerajaan satu pengisytiharan bahawa Thomas telah melakukan misfeasans dalam jawatan awam serta menuntut kerugian berjumlah lebih RM1.9 juta termasuk bayaran rundingan untuk pasukan audit melakukan semakan dokumentasi bagi penyediaan fakta untuk menangani pendakwaan terhadapnya. – BERNAMA


Anak perempuan Tunku Abdul Rahman meninggal dunia

إِنَّا لِلَّٰهِ وَإِنَّا إِلَيْهِ رَاجِعُونَ

Anak perempuan kepada Perdana Menteri pertama, Tunku Khadijah Tunku Abdul Rahman Putra Al Haj, kembali ke rahmatullah, pada jam 6.56 petang semalam.

Jenazah Tunku Khadijah, 89, dibawa ke Masjid Wilayah Persekutuan pada jam 11 pagi, sebelum dikebumikan di Tanah Perkuburan Bukit Kiara, jam 2.30 petang ini. – Facebook Tunku Mohd Jayadi Mokhtar

Author

Tun Puteh Wanti

View all posts

View all posts


Raih untung dengan pelaburan emas – Angel Group

KAJANG: Jika sebelum ini kita disogok dengan kefahaman bahawa emas itu paling berharga di dunia, tetapi sebenarnya masa itu lebih utama.

Jadi, benarlah pepatah Melayu dahulu mengenai ‘masa itu emas’ yang membawa maksud masa itu sangat berharga dan janganlah dipersia-siakan.

Pepatah yang dicipta nenek moyang dahulu kala, bukan sekadar terbit daripada tutur kata tetapi melambangkan kebijaksanaan orang Melayu dalam disiplin ilmu secara tidak langsung.

Begitulah nasihat Pengasas dan Pengerusi Angel Group Creative Financial Solution (Angel Group), Dr Rukhaidah Abd Karim, yang menerajui agensi pelaburan emas patuh syariah Quantum Metal (QM) terbesar sejak 2019 dan kini mempunyai lebih 300,000 pelanggan.

Rukhaidah berkata, dalam industri pelaburan emas sememangnya menuntut kesabaran yang sangat tinggi demi meraih keuntungan ketika waktu yang tepat, kerana itulah ironinya emas, dibeli pada harga rendah tetapi dijual pada harga tinggi mengikut pasaran semasa.

“Risiko dalam pelaburan emas adalah masa. Kita kena pandai beli masa kerana jika tak mampu, kita akan rugi, malah kita tak nasihatkan (untuk buat pembelian emas).

“Contoh, kita beli emas bulan lepas, tiba-tiba nak pakai duit, tapi harga emas semasa turun, kemudian kita jual, kita rugi.

“Tapi, kalau kita tak jual masa harga turun, kita tetap tunggu harga naik, dan jual, kita untung.

“Di QM, nak untung emas, kita kena jual emas. Contoh, awak beli 1kilogram (kg) emas, nak untung jual 1kg semula (ikut harga tinggi), tapi saya pegang 1kg, tapi saya boleh beri keuntungan semula daripada mana keuntungan itu datang (harga tinggi),” katanya yang mendedahkan urusan jual beli hanya berlaku pada tempoh waktu bekerja sahaja.

Beliau berkata demikian ketika ditemui pemberita pada Majlis Rumah Terbuka Dr Rukhaidah Abd Karim sempena Hari Raya Aidilfitri anjuran Angel Group bersama anak yatim dan asnaf daripada Rumah Bakti Al-Kausar, Bandar Baru Bangi, dekat sini.

Turut hadir pada majlis berkenaan, isteri kepada Menteri Besar Selangor, yang juga yang juga Yang Dipertua Pertubuhan Kebajikan dan Amal Wanita Selangor (PEKAWANIS), Datin Seri Masdiana Muhamad Masdiana.

Rukhaidah berkata, rakyat Malaysia khususnya orang Melayu sangat suka emas namun, kebanyakannya tidak mempunyai asas ilmu pelaburan emas sehingga menyebabkan mudah terjebak dalam skim cepat kaya, dan tertipu dengan ‘scammer‘.

Katanya, QM yang sudah berada dalam pasaran dunia sejak 12 tahun lalu sebenarnya sudah bekerjasama dengan Bank Muamalat, Affin Bank, Alliance Bank dan Al-Rajhi Bank dalam negara.

Malah, sudah pun berdaftar dan mematuhi Akta Pencegahan Pengubahan Wang Haram dan Anti Keganasan (AMLA) Bank Negara Malaysia (BNM).

“Di QM, bezanya berlaku jual beli emas sahaja, dan menawarkan produk berkonsepkan gadaian dan gandaan, yang mana di luar tidak ada.

“Kita menjalankan jual beli emas fizikal, kalau ada yang dapatkan semula emas fizikal, dia boleh jual dalam sistem sama (gadaian) dan keluarkan, yang boleh diambil di Arrahnu Tekun atau mesin ATM di Petaling Jaya dan Penang dengan had maksimum 30kg sekali pengeluaran dan emas kita 999,” katanya.

Tambahnya, untuk permulaan pelaburan di QM adalah serendah RM150, dan boleh berdaftar secara atas talian di aplikasi yang dimuat turun di App Store atau Apple, dengan syarat bersandarkan kepada ejen yang dirujuk.

“Kebanyakan yang terlibat adalah daripada golongan B40 yang kini sudah pun ada pegangan aset, malah yang bergaji RM1,500 juga dialu-alukan,” katanya yang menyasarkan penjualan RM6bilion bagi tahun ini.

Author

Tun Puteh Wanti

View all posts

View all posts


Lelaki maut selepas kereta terjunam dalam parit

SHAH ALAM: Seorang lelaki maut selepas kereta Proton Preve dipandunya terjunam ke dalam parit berhampiran pejabat Jabatan Pengangkutan Jalan (JPJ) Sabak Bernam menghala ke Sungai Besar dekat sini hari ini.

Pengarah Jabatan Bomba dan Penyelamat Malaysia Selangor, Datuk Norazam Khamis berkata, kereta itu terbabas dan terjunam pada kedalaman 0.91 meter selepas dipercayai dilanggar dari belakang oleh sebuah kereta Proton Saga yang dinaiki sepasang suami isteri berusia lingkungan 30-an.

Beliau berkata, pihaknya menerima panggilan kejadian pada 4.01 petang memaklumkan kedua-dua kenderaan itu terbabas dan terjatuh ke dalam parit tersebut.

“Anggota bomba yang tiba di lokasi enam minit kemudian mendapati ketiga-tiga mangsa telah dikeluarkan oleh orang awam. Pemandu Proton Preve iaitu seorang lelaki tempatan berusia 30-an telah disahkan meninggal dunia oleh pasukan perubatan dan dipercayai lemas kerana terperangkap,” katanya dalam kenyataan.

Norazam berkata, pasangan suami isteri itu yang tidak mengalami kecederaan dihantar ke Hospital Sabak Bernam dengan ambulans manakala mayat pemandu Proton Preve diserahkan kepada polis untuk tindakan lanjut. – BERNAMA


DAP akur, patuh kedudukan Islam, hak orang Melayu dalam Perlembagaan – TPM

ROMPIN: Timbalan Perdana Menteri, Datuk Seri Dr Ahmad Zahid Hamidi berkata, DAP telah memberi jaminan untuk ‘akur dan patuh’ dengan empat Perkara yang digariskan dalam Perlembagaan Persekutuan termasuk berkaitan agama Islam dan keistimewaan Orang Melayu.

Presiden UMNO itu berkata, dua perkara lagi ialah mengenai kedudukan institusi Raja-Raja Melayu dan Bahasa Melayu.

Beliau berkata, jaminan itu diberikan oleh Setiausaha Agung DAP, Anthony Loke Siew Fook semasa pertemuan antara Barisan Nasional (BN) dan Pakatan Harapan (PH) sebelum pembentukan Kerajaan Perpaduan.

“Soalan pertama saya sebagai Presiden BN ialah bagaimana kedudukan Islam, hak Orang Melayu, Bahasa Melayu dan institusi Raja-Raja Melayu.

“Bila soalan itu diajukan, Setiausaha Agung DAP kata kami DAP baharu, kepimpinan baharu dan kami akur dengan sebarang Perkara dalam Perlembagaan termasuk empat Perkara itu,” katanya ketika berucap pada Program Himpunan Bersama Rakyat di Dewan Terbuka Rompin di sini hari ini.

Zahid juga berkata, akar umbi tidak perlu bimbang kerana sebagai Presiden UMNO dan Pengerusi BN, beliau tidak pernah menjual parti sebaliknya berusaha memastikan parti kekal relevan supaya dapat terus memperjuang hak serta keperluan rakyat.

“Saya seru pada diri sendiri dan semua peringkat parti… ini adalah ujian kepada kita. Kita mesti istiqamah. Jangan ada lagi perbezaan pendapat antara kita hingga bawa perpecahan.

“Rapatkan saf kepimpinan dan wujudkan penyatuan supaya UMNO dan BN terus relevan bukan hanya dalam Kerajaan Perpaduan tetapi sehingga masa depan. Kita berjanji untuk berkhidmat kepada rakyat bersama-sama rakan dalam kerajaan,” katanya.

Beliau turut mengingatkan wakil rakyat BN di negeri atau Parlimen agar berkhidmat kepada rakyat sepanjang masa dalam tempoh lima tahun dan bukan bersifat ‘bermusim.’

Zahid juga meminta pengundi di kawasan Dewan Undangan Negeri Tioman memilih calon BN iaitu Datuk Seri Mohd Johari Hussain sebagai tanda sokongan kepada Kerajaan Perpaduan yang dibentuk di Pahang dan di peringkat Persekutuan. – BERNAMA


Siti Bainun diperintah bela diri atas tuduhan abai dan aniaya Bella

KUALA LUMPUR: Mahkamah Sesyen di sini hari ini memerintahkan pengasas Rumah Bonda Siti Bainun Ahd Razali membela diri atas dua pertuduhan mengabai dan menganiaya seorang remaja perempuan sindrom Down yang dikenali sebagai Bella.

Hakim Izralizam Sanusi membuat keputusan itu selepas mendapati pihak pendakwaan berjaya membuktikan kes prima facie terhadap Siti Bainun, 30, di akhir kes pendakwaan.

Siti Bainun didakwa mengabai dan menganiaya remaja perempuan sindrom Down berusia 13 tahun itu sehingga menyebabkan mangsa mengalami kecederaan fizikal serta emosi di sebuah unit kondominium di Wangsa Maju antara Februari dan Jun 2021 mengikut Seksyen 31(1)(a) Akta Kanak-Kanak 2001 yang membawa hukuman maksimum penjara 20 tahun atau denda RM50,000 atau kedua-duanya, jika sabit kesalahan.

Pendakwaan dikendalikan Timbalan Pendakwa Raya Nor Azizah Mohamad, Zilfinaz Abbas, Zahida Zakaria, Fazeedah Faik dan Shakira Aliana Alias manakala Siti Bainun diwakili peguam Nur’Aminahtul Mardiah Md Nor, Mohammad Farhan Maaruf, Nurul Hafidzah Hassan, Asiah Abd Jalil dan Nur Ellena Mohamed Razif.

Turut Datuk Khairul Anwar Rahmat, Datuk Ikbal Salam dan Mohd Radzi Yatiman yang dilantik oleh Pemangku Raja Johor Tunku Ismail Sultan Ibrahim selaku peguam pemerhati. – BERNAMA


Kantoi merokok di gerai, bakal wakil rakyat terus buang puntung

CYBERJAYA: Umum mengetahui bahawa restoran dan premis makanan adalah kawasan larangan merokok demi menjaga kepentingan kesihatan awam.

Tidak kira apa jua status seseorang, larangan itu wajib diguna pakai oleh rakyat, anggota pihak berkuasa, orang kenamaan malah ahli politik sekali pun.

Namun, masih wujud sebilangan individu  dilihat seolah-olah tidak mengendahkan larangan itu, apabila selamba menghisap rokok di premis makanan.

Baru-baru ini, tular di media sosial video calon Barisan Nasional (BN), Datuk Ishak Mat sedang merokok dan bersarapan di sebuah gerai bersama beberapa individu lain.

Namun, beliau terus membuang puntung rokok tersebut, selepas menyedarinya dirinya sedang dirakam untuk ditemuramah.

Ishak bagaimanapun dilihat tenang memberi jawapan, ketika ditanya tentang perancangannya untuk menjana ekonomi penduduk Baling, Kedah.

Ishak merupakan calon yang akan bertanding di Dewan Undangan Negeri (DUN) Bayu bagi Pilihan Raya Negeri (PRN) Kedah, Sabtu depan.

cameraman pun biar kawan tu perabih rokok dulu😂😂😂 pic.twitter.com/EoyyKfKSSk

— MALAYSIA MOST VIRAL (@MALAYSIAVIRALLL) August 6, 2023

Sebelum ini, Kementerian Kesihatan (KKM) mewartakan tempat makan di seluruh negara sebagai kawasan larangan merokok berkuatkuasa mulai 1 Januari 2019.

Ini merupakan perluasan pewartaan di tempat makan di bawah Peraturan 11(1)(d) Peraturan-Peraturan Kawalan Hasil Tembakau (PPKHT) 2004 pindaan 2018.

Bagi tujuan penguatkuasaan penuh bermula 1 Januari 2020, mereka yang didapati merokok di kawasan larangan termasuk di semua tempat makan akan dikenakan kompaun sebanyak RM250.

Bagi kesalahan kedua, bayaran penuh kompaun sebanyak RM250 akan dikenakan, manakala sebanyak RM350 akan dikenakan bagi mereka yang melakukan kesalahan kali ketiga dan seterusnya.

Author

Fazleen Safina Abd Jamil

View all posts

View all posts


‘Pengemis moden’- Ramai setuju trend NPC di TikTok macam pengemis

MELALUI sebuah tinjauan dalam talian yang dilakukan oleh Public Health malaysia, rata-rata warga net bersetuju aksi meniru non-playable character (NPC) menerusi siaran langsung di TikTok sebagai pengemis moden.

Untuk pengetahuan, trend NPC di TikTok merujuk kepada individu yang cuba meniru gaya, perwatakan, kostum, suara atau aksi sesuatu non-player character tersebut.

Malah, mereka yang muncul di ‘live’ TikTok akan membuat pergerakan unik bergantung kepada hadiah yang diberikan penonton.

Bagaimanapun, berdasarkan pemerhatian Public Health Malaysia di Facebook, ramai berpendapat mereka yang terlibat dengan NPC keterlaluan dan seolah-olah terdesak mendapatkan wang.

Hal ini demikian kerana, setiap hadiah yang diberikan penonton mempunyai nilai yang boleh ditukar kepada wang dan difahamkan ada yang menerima ribuan ringgit dengan hanya satu siaran langsung.

Daripada 12,140 warga net yang menyertai tinjauan itu, hanya 473 daripadanya tidak menyokong pendapat ini.

“Baru tengok kat tiktok tadi, dah macam budak terencat akal dah aku tengok diorang tu, elok-elok normal dah macam putus urat kat otak je gaya dia. Kesian tengok pun ada,” komen @Eyqa Dinn

“Memang nampak macam duitnya banyak… tapi sampai bila nak buat benda ni? adakah trend ini boleh berkekalan sampai bila-bila untuk orang yang buat content camni untuk dapatkan duit?” soal @Andrew James

“Pengemis moden. Malu dengan kakak OKU yang berusaha jual burger. Pengemis moden ni, mostly cukup sifat,” selar @Azmil Ahud

Ada pula yang berpendapat bahawa ini adalah satu kesenian yang berbentuk hiburan.

“Kuasa memberi tu pada tangan sendiri. Kalau tak suka swipe je lah. Pada yang menyokong mungkin satu hiburan untuk mereka, diorang nak bayar suka hati diorang laa,” tulis @Lynn Mazelan.

“Beza tu… pengemis dia duk tepi jalan tak buat apa-apa buat muka kesian then dapat derma. Sebaliknya NPC buat something untuk hiburan then dapat gift/ganjaran. ada ka kamu rasa terhibur tgk pengemis tepi jalan?” sokong @Miclare Klay

“Rasanya ia adalah satu seni persembahan. Kau suka apa yg dia buat kau bagi gift lah kan? Apa bezanya dengan seni jalanan?!,” ucap @Wok Rai

Author

Nurul Ain Japri

View all posts

View all posts


Tokan kebun sawit tumpas, polis sita hasil rampasan dadah RM16,000

SEGAMAT: Polis berjaya menumpaskan ‘port’ pengedaran dadah hasil operasi khas di sebuah ladang kelapa sawit berhampiran Jalan Minning, Chaah di Segamat pada 16 September baru-baru ini.

Menurut Ketua Polis Daerah Segamat, Superintendan Ahmad Zamry Marinsah, tangkapan membabitkan seorang lelaki berusia 40-an pada pukul 6.30 petang di sekitar kebun sawit berkenaan.

“Suspek yang memandu sebuah kereta Toyota Corolla ditahan dan pemeriksaan di dalam beg silang hitam dipakainya dipercayai menyimpan pelbagai jenis dadah.

“Pemeriksaan lanjut dalam beg silang tersebut menemui tiga paket lut sinar disyaki heroin (312.80 gram), satu plastik lut sinar disyaki methamphetamine (1.50 gram) dan satu plastik lut sinar disyaki kanabis (3.20 gram) dianggarkan bernilai RM9,710,” katanya dalam sidang media di sini, hari ini.

Tambah Ahmad Zamry, hasil soal siasat terhadap suspek, dia menjadi tokan kecil-kecilan di sekitar kebun sawit dengan menyamar sebagai pekebun sawit bagi mengaburi mata pihak berkuasa selain mudah melarikan diri jika dikesan.

“Suspek dipercayai menjadi tokan dadah yang dibekalkan kepada pihak ketiga dengan menyamar ingin memungut hasil sawit tanpa disyaki.

“Siasatan mendapati suspek telah terbabit dalam aktiviti pengedaran sejak beberapa bulan lalu memilih lokasi di sekitar kebun sawit di Chaah.

“Ujian saringan air kencing mendapati suspek positif dadah jenis morphine selain mempunyai sembilan rekod lampau berkaitan dadah,” katanya.

Hasil tangkapan, polis turut menyita kereta Toyota Corolla dianggarkan bernilai RM5,000, wang tunai RM1,290, dadah bernilai RM9,710 dengan nilai keseluruhan RM16,000.

Suspek warganegara tempatan direman 14 hari bermula 17 September sehingga 30 September.

Kes disiasat mengikut Seksyen 39B Akta Dadah Berbahaya 1952, Seksyen 12 (2) Akta Dadah Berbahaya 1952, Seksyen 6 Akta Dadah Berbahaya 1952 dan Seksyen 15(1)(a) Akta Dadah Berbahaya 1952. – Utusan

Author

Media Variasi

View all posts

View all posts


Peniaga kecil Puchong dakwa ditindas PBT kerajaan PH

PUCHONG: Peniaga, Norizan Samad menggesa kesemua pengundi yang terdiri daripada anak muda di Puchong agar mengundi BN dalam Pilihan Raya Umum ke-15 (PRU15).

Norizan berkata kepada MEDIA VARIASI betapa pentingnya anak muda di Puchong untuk mengundi BN agar peniaga-peniaga kecil di kawasan itu tidak ditindas kerajaan Pakatan Harapan (PH) secara berterusan.

Menurutnya, kebanyakan peniaga kecil yang berniaga di jalan sekitar Bandar Bukit Puchong sentiasa disaman Majlis Bandaraya Subang Jaya (MBSJ).

“Sedar tak, kawasan kita meniaga dekat sini, datang tiap-tiap bulan, MBSJ datang. Yang dekat atas sana itu siapa? Semua DAP yang duduk dekat atas sana.

“Yang duduk dekat kedudukan atas MBSJ itu DAP, dia tindas kita, tiap-tiap bulan datang sini saman, kita bayar saman sedangkan dulu kami meniaga lebih 10, 15 tahun tidak pernah ada orang datang saman kami dekat sini.

“Sedar-sedarlah anak muda, kamu akan menjadi seorang peniaga juga, terutama sekali anak-anak saya sendiri pun, semua anak buah saya, saya nak beritahu undilah BN,” ujarnya tegas.

Tambah Norizan, kebanyakan peniaga yang ditindas dengan saman ini hanya mampu membayar sahaja memandangkan mereka tidak mempunyai lesen perniagaan.

“Yang kami peniaga-peniaga kecil yang mendapat pendapatan berapa ringgit sahaja ini disaman.

“Tetapi kami bayar sahajalah sebab kami tidak ada lesen, nak ambil lesen asyik tak diluluskan, sentiasa tidak lulus,” jelasnya lagi.

Norizan ditemui MEDIA VARIASI ketika calon BN Parlimen Puchong, Datuk Seri Syed Ibrahim Kader menyantuni peniaga-peniaga kecil di jalan sekitar Bandar Bukit Puchong pada Khamis.

Author

Faridah Amiratul

View all posts

View all posts


KPDNHEP keluarkan notis pemborong telur caj pengendalian 60 sen

PETALING JAYA: Kementerian Perdagangan Dalam Negeri dan Hal Ehwal Pengguna (KPDNHEP) Selangor telah mengenakan notis terhadap Premis pemborong telur ayam di Klang  selepas tular di laman sosial kerana didakwa mengenakan caj tambahan sebanyak 60 sen sebagai caj pengendalian kepada pelanggan.

Pengarah KPDNHEP Selangor, Mohd Zuhairi Mat Radey berkata, pihaknya telah ke lokasi berkenaan bagi menjalankan siasatan dengan mengeluarkan notis bertulis sebab kepada pemborong itu.

“Isu ini telah menjadi viral di mana pemborong menjual telur dalam tray di mana telah mengenakan caj pengendalian (handling charge) sebanyak 60 sen kepada pengguna untuk setiap tray.

“Kes telah dikenalpasti berlaku di Klang, di mana pengguna sendiri yang mentularkan isu berkenaan, jadi memudahkan kerja kami. Jadi apabila pihak kami sudah mengetahui dengan tular nya mengenai isu ini, kami mendapati memang berlaku caj pengendalian ini.

“Walaupun premis tersebut dilihat mematuhi peraturan meletakkan tanda harga dan mengikut harga kawalan, tetapi caj pengendalian telah melanggar undang-undang. Notis bertulis dikenakan kepada peniaga itu di bawah Akta Kawalan Harga 2011 mereka perlu memberi jawapan notis tersebut,” katanya kepad pemberita selepas melakukan pemantauan pelaksanaan Skim Harga Maksimum Musim Perayaan (SHMMP) di Pasaraya Lotus, Paradigm Mall, di sini hari ini.

Jelasnya lagi, pihak pemborong tersebut memaklumkan caj pengendalian itu telah dilaksanakan oleh pembekal telur yang bertempat di negeri Melaka. Oleh itu, pihaknya telah bekerjasama dengan KPDNHEP negeri Melaka bagi menjejaki pembekal berkenaan.

“Kami juga telah berkunjung semula ke premis berkenaan dan merakam percakapan peniaga itu. Mereka memaklumkan kepada kami caj pengendalian ini telah dibuat dua hari lalu disebabkan pembekal telah mengenakan caj pengendalian ini kepada mereka. Sejak notis ini dikenakan, peniaga telah menghentikan caj pengendalian ini.

“Pembekal tersebut telah dikenal pasti. Berada di Melaka dan kami bekerjasama dengan KPDNHEP Melaka bagi menjejaki pembekal tersebut,” ujarnya.

Author

Mohamad Fitri Hazim Hazam

View all posts

View all posts


Projek LCS: Bekas pengarah urusan syarikat perkapalan didakwa esok

KUALA LUMPUR: Seorang bekas pengarah urusan sebuah syarikat perkapalan akan didakwa di Mahkamah Sesyen di sini esok berhubung projek pembinaan Kapal Tempur Pesisir (LCS) bagi perolehan Tentera Laut Diraja Malaysia (TLDM).

Menurut sumber, lelaki berusia hampir 80 tahun itu akan didakwa atas tiga pertuduhan melibatkan kesalahan pecah amanah mengikut Seksyen 409 Kanun Keseksaan.

Berdasarkan semakan sistem mahkamah, kes itu akan didengar di hadapan Hakim Suzana Hussin pada 9 pagi.

Jemputan media yang dikeluarkan oleh Suruhanjaya Pencegahan Rasuah Malaysia lewat petang ini turut memaklumkan mengenai pertuduhan terhadap lelaki itu esok.

Pada 4 Ogos lepas, Jawatankuasa Kira-Kira Wang Negara mendedahkan tiada satupun kapal telah disiapkan walaupun kontrak projek bernilai RM6.083 bilion itu memperuntuk lima daripada enam kapal tersebut seharusnya disiap dan diserahkan setakat Ogos 2022. – BERNAMA


Wanita kongsi idea ‘deco’ rumah flat gaya bajet dijamin selesa!

CYBERJAYA: Mempunyai rumah idaman pastinya menjadi impian setiap keluarga.

Namun, untuk memilikinya bukanlah satu hal yang mudah kerana perlu mengambil sedikit masa, lebih-lebih lagi buat pasangan yang baru sahaja mendirikan rumah tangga.

Untuk mendiami rumah yang nyaman, faktor pemilikan rumah itu bukanlah suatu isu yang serius kerana sebilangan pihak akan beranggapan bahawa menginap di rumah yang kecil seperti flat pastinya memiliki ruang yang sempit dan merimaskan.

Bagaimanapun, menerusi perkongsian seorang netizen di Instagram, cukup membuktikan bahawa meskipun hanya menyewa di flat, jika kena pada cara dan gaya semestinya boleh bertukar menjadi selesa dan cantik.

Menurut seorang wanita dikenali Siti Sara, meskipun hanya tinggal di rumah sewa seperti flat yang cuma mempunyai dua bilik sudah cukup memadai buat sebuah keluarga kecil.

Katanya, faktor pemilihan konsep warna dan dekorasi rumah itu memainkan peranan penting dalam menjadikan rumah kelihatan luas dan tenang.

“Rasa luas bila padankan dengan warna putih. Perabot warna cerah dan sederhana.

“Bagi adik-adik yang baru nak berumah tangga, eloklah pilih konsep macam ni. Permulaan hidup berumah tangga ni keras dik. Banyak benda nak kena sediakan,” tulisnya.

Dalam pada itu, Siti turut menasihati pasangan yang baru melangkah ke alam perkahwinan supaya memberi keutamaan pada beberapa perkara penting dalam permulaan berumah tangga.

“Apa yang penting untuk permulaan, peti sejuk, rice cooker, dapur gas, alatan memasak yang basic seperti lesung, kuali, periuk, dan sebagainya.

“Pinggan mangkuk pun minimum dah cukup. Biasanya hadiah masa majlis perkahwinan dah dapat banyak benda-benda ni. Sterika, kipas, blender pun selalu dapat. Jadi beli benda-benda penting yang lain dahulu.

“Sewa rumah pun mula dari kecil atau sederhana. Bila dah stabil, dah yakin boleh grow, baru pindah ke rumah lebih besar atau lebih selesa,” ujarnya.

Author

Diyana Rahip

View all posts

View all posts


TNB, Perodua disaran jalin kerjasama perkenal kadar caj EV mampu langgan

KUALA LUMPUR: Datuk Seri Ismail Sabri Yaakob hari ini menyarankan syarikat utiliti negara, Tenaga Nasional Berhad (TNB) dan Perusahaan Otomobil Kedua Sdn Bhd (Perodua) menjalin kerjasama dalam memperkenalkan kadar caj untuk kenderaan elektrik (EV) yang mampu dilanggani oleh rakyat.

Perdana Menteri berkata, TNB ketika ini sedang berusaha untuk meningkatkan pengeluaran elektrik menggunakan sumber tenaga yang bersih serta penyediaan stesen pengecas kenderaan elektronik secukupnya.

“Pada masa sama, Perodua boleh mengambil peluang ini dengan meneroka peluang baharu seperti menghasilkan kenderaan elektrik berkualiti tinggi yang mampu dimiliki oleh Keluarga Malaysia.

“Malah, syarikat telekomunikasi negara seperti Telekom Malaysia juga dapat membuka kerjasama dengan kedua-dua pihak ini untuk menyediakan pakej data yang mampu memudahkan para pengguna untuk membuat tempahan caj kenderaan secara dalam talian,” katanya semasa berucap melancarkan Perodua Alza Serba Baharu di Pusat Konvensyen Kuala Lumpur (KLCC) hari ini.

Ismail Sabri berkata kerjasama pintar seumpamanya perlu dilaksanakan segera bagi mengatasi kesan perubahan iklim yang melanda dunia selain dapat menjamin kelestarian dan pembangunan negara yang mampan.

Katanya kerjasama itu juga dapat membantu mencapai matlamat karbon neutral di Malaysia pada tahun 2050, seperti yang dipersetujui di peringkat Pertubuhan Bangsa-Bangsa Bersatu.

Ismail Sabri berkata baru-baru ini, beliau telah meminta Universiti Pendidikan Sultan Idris yang terletak dalam wilayah High-tech Valley untuk membangunkan sebuah pusat latihan dan penyelidikan iaitu Centre of Advanced Automative Research and Training (CAART).

Mengenai model Perodua Alza Serba Baharu, Ismail Sabri percaya model baharu itu akan diterima baik oleh seluruh Keluarga Malaysia kerana harganya yang kompetitif dan aspek keselamatannya dipertingkatkan sesuai dengan aspek pemanduan di Malaysia.

“Berdasarkan daripada laporan media massa mengenai model Perodua Alza Serba Baharu ini, saya amat tertarik dengan ciri-ciri canggih yang ada padanya dengan penambahbaikan ketara dari segi keselesaan pemanduan dan lebih versatil,” katanya. – BERNAMA


Manjung penyumbang terbesar aliran trafik, lebuhraya WCE lokasi Jelajah Konvoi Merdeka

CYBERJAYA: Daerah Manjung, Perak menyumbang 60 peratus aliran trafik keseluruhan Lebuhraya Pesisiran Pantai Barat (WCE) ketika ini.

Ini sekali gus menyaksikan daerah itu sebagai penyumbang terbesar trafik WCE khususnya di jajaran Perak iaitu dari Hutan Melintang ke Beruas.

Mengambil kira jumlah trafik tertinggi itu, Ibu Pejabat Polis Daerah (IPD) Manjung bekerjasama dengan lebuhraya WCE sebagai lokasi persinggahan Jelajah Konvoi Kembara Merdeka dan Jalur Gemilang pada Khamis.

Jelajah itu dianjurkan bagi menyemarakkan sambutan bulan kemerdekaan, menyemai semangat perpaduan serta cintakan negara sempena Hari Kebangsaan ke-66.

“Sebanyak 25 buah kereta serta motosikal berkuasa tinggi telah mengambil bahagian dalam konvoi tersebut, sebagai simbolik komitmen IPD Manjung dalam meraikan sambutan hari kemerdekaan bersama komuniti setempat,” kata WCE dalam satu kenyataan.

Dalam kenyataan sama, WCE berkata, jelajah konvoi turut singgah di Pejabat Pengurusan WCE Wilayah Perak di Ayer Tawar untuk mendengar sesi taklimat berhubung operasi Lebuhraya WCE dan perkembangan terkini pembinaan lebuh raya, khususnya di Seksyen 11.

Lebuh raya terbabit kini mencapai kemajuan 90 peratus dan dijangka siap sepenuhnya pada penghujung tahun ini.

WCE berkata, purata trafik menyaksikan sebanyak 865,000 kenderaan sebulan yang menggunakan Lebuhraya WCE jajaran Perak dan ia dijangka meningkat menjelang akhir tahun ini.

“Ini berikutan pembinaan Seksyen 11 dari Beruas ke Taiping Selatan, jajaran Seksyen 1 & 2 (Banting – SKVE – SAE/KESAS) serta Seksyen 6 (Kapar – Assam Jawa) bakal siap tidak lama lagi,” katanya.

Pada kemuncak jelajah itu, WCE berkata, tetamu kehormat dan peserta konvoi mengedarkan Jalur Gemilang di Plaza Tol WCE Changkat Chermin, sebagai simbolik untuk menzahirkan rasa cinta kepada negara, selain menyemarakkan lagi semangat kemerdekaan dalam kalangan pengguna lebuh raya.

“Penganjuran jelajah ini juga melambangkan semangat perpaduan dan kerjasama erat yang terjalin antara IPD Manjung dengan Lebuhraya WCE dalam memastikan keselamatan pengguna di jalan raya.

“Kerjasama ini bukanlah kali pertama diadakan kerana banyak program lain pernah dijalankan sebelum ini seperti OP Selamat pada setiap musim perayaan, serta Ops Banteras Lumba Haram bagi menjamin keselamatan pengguna lebuhraya,” tambahnya.

Author

Fazleen Safina Abd Jamil

View all posts

View all posts


Dua individu digantung eksekutif tuntut penjelasan Revenue Group Bhd

PETALING JAYA: Dua individu yang digantung fungsi eksekutif oleh Revenue Group Bhd, menuntut syarikat penyedia penyelesaian pembayaran tanpa tunai itu memberikan penjelasan berhubung tindakan tatatertib yang dikenakan terhadap mereka.

Brian Ng Shih Chiow dan Dino Ng Shih Fang menyifatkan mereka berhak mengetahui sebab munasabah atas penggantungan jawatan yang diumumkan syarikat melalui siaran media pada 4 Januari 2023.

Ini berikutan, mereka mendakwa tidak menerima sebarang surat rasmi yang mengaitkan tindakan penggantungan eksekutif mereka, sehingga saat sidang media itu diadakan.

“Beberapa hari sebelum pengumuman penggantungan dibuat, kami diberi surat pada 29 Disember diminta untuk menjelaskan beberapa isu.

“Ada dua isu yang dibuat terhadap kami, dan ia adalah tuduhan tidak berasas, remeh, berniat jahat selain mencemarkan nama baik kami yang dipercayai seperti ada motif tersembunyi dalam isu ini,” katanya menerusi satu kenyataan.

Dalam kenyataan sama, Brian Ng sebagai pengarah Revenue Harvest Sdn Bhd diberikan surat tunjuk sebab selepas dikatakan meluluskan peruntukan penghantaran gulungan tisu termal oleh pihak Safety & Bullet Film Sdn Bhd (SBF).

Bagaimanapun, SBF dipercayai tidak mengedarkannya bagi tempoh tertentu.

Brian Ng berkata, terdapat invois dan pesanan penghantaran bagi pengedaran tisu berkenaan, yang membuktikan wujud penghantaran tetapi surat tunjuk sebab itu tidak menyertakan maklumat invois untuk dirujuk, sebelum tengah hari pada 3 Januari 2023.

Brian Ng turut mempersoalkan fungsi eksekutif asal yang tidak boleh dilaksanakan secara perseorangan untuk meluluskan sebarang peruntukan melainkan bersama persetujuan Pengarah Urusan bersama, Eddie Ng Chee Siong berdasarkan tradisi syarikat.

Seharusnya, surat tunjuk sebab juga perlu diberikan kepada Eddie Ng dalam hal berkenaan.

Dino Ng pula diberi surat tunjuk sebab berkaitan keengganan menukar hak milik kereta jenis Toyota Vellfire kepada syarikat terbabit, sedangkan pihak syarikat tidak pernah mempersoalkan tuntutan pemilikan kenderaan sejak empat tahun lalu.

Dino Ng berkata, Toyota Vellfire itu adalah hadiah cabutan bertuah daripada CIMB Bank Berhad pada 2018, dan mendakwa syarikat bersetuju untuk mendaftarkan kereta itu ke atas namanya bagi tujuan kegunaan syarikat selain kos cukai jalan lebih tinggi jika didaftar di bawah syarikat.

Pada 4 Januari lalu, Revenue Group Bhd menggantung fungsi eksekutif Ng Shih Chiow dan Ng Shih Fang berkuat kuasa serta merta, menunggu siasatan lanjut berhubung aduan tertentu terhadap mereka.

Revenue Group Bhd menerusi kenyataan berkata, Pengarah Urusan dan Ketua Pegawai Eksekutif Kumpulan Revenue, Datuk Eddie Ng Chee Siong memaklumkan Lembaga Pengarah memberi jaminan kepada semua pihak berkepentingan bahawa perniagaannya berjalan seperti biasa dengan pasukan kepimpinan yang berjaya dalam mengendalikan operasi harian.

Malah, kumpulan berkenaan akan membuat pengumuman selanjutnya jika terdapat sebarang perkembangan berhubung perkara itu.

Untuk rekod, Revenue Group Bhd merupakan syarikat awam yang pernah tersenarai dalam Forbes Asia’s Best Under A Billion 2020 berdasarkan rekod hasil syarikat kurang daripada AS$1 bilion (RM4.19 bilion) dengan jualan kasar dan pendapatan bersih syarikat sentiasa konsisten.

Author

Tun Puteh Wanti

View all posts

View all posts


Krisis dengan Ten Hag, Sancho perlu minta maaf atau disingkir

JADON Sancho terus didesak untuk meminta maaf kepada pengendali Manchester United, Erik Ten Hag atau berisiko disingkir dari Old Trafford pada Januari depan.

Gesaan itu dibuat oleh rakan sepasukannya, yang mahu pemain sayap lincah itu menamatkan krisisnya bersama Ten Hag, berikutan hantaran celuparnya di laman X pada bulan lalu.

Majoriti pemain skuad itu semakin muak dengan situasi berkenaan.

Mereka menyalahkan pemain itu dan memberitahunya bahawa dia bersalah serta perlu memohon maaf kepada pengurus Belanda itu, sebelum kembali menjalani latihan seperti biasa dengan pasukan utama.

September lalu, Sancho mendakwa, Ten Hag menggunakannya sebagai kambing hitam apabila Ten Hag berkata, alasan dia tidak dipilih bagi pertembungan di Stadium Emirates adalah disebabkan persembahannya ketika latihan.

Sejak itu, Sancho memadamkan hantaran daripada akaun sosialnya, namun dia difahamkan masih kecewa dengan situasi itu dan enggan meminta maaf.

Susulan itu, dia disingkirkan daripada skuad utama Manchester United, selepas enggan meminta Ten Hag.

Lapor talkSport, permohonan maaf kepada Ten Hag akan membawanya kembali bersama rakan sepasukan di skuad utama.

Bulan lalu, salah seorang penyerang, Marcus Rashford menasihati Sancho untuk tidak berasa bangga dan memohon maaf kepada Ten Hag.

Namun, talkSport pada minggu lalu melaporkan bahawa, meskipun para pemain mahu Sancho meminta maaf, namun mereka berasa ‘jijik’ dengan layanan Ten Hag terhadap pemain berusia 23 tahun itu serta Christiano Ronaldo, yang meninggalkan kelab itu buat kali kedua.

Sekiranya Sancho masih berkeras untuk meminta maaf, maka satu-satunya pilihan yang ada adalah dengan menyingkirkannya.

Menurut transfermrkt, nilai perpindahan Sancho ketika ini adalah sebanyak £32 juta (RM160 juta).

Pemain itu menyertai United pada tahun 2021 dengan harga £73 juta (RM424 juta) dari Borussia Dortmund, tetapi gagal memenuhi tanda harganya.

Ketika berkhidmat untuk kelab Jerman itu, Sancho menyumbang sebanyak 50 gol dan 64 gol menerusi 137 penampilan.

Berbeza dengan Borussia Dortmund, pemain itu hanya menjaringkan 12 gol menerusi 82 penampilan untuk The Red Devils.

Dia tidak mewakili England sejak September 2021, dua bulan selepas menyertai United.

Author

Fazleen Safina Abd Jamil

View all posts

View all posts


Jururawat, suri rumah didakwa perdagangkan bayi

IPOH: Dua wanita dihadapkan ke Mahkamah Sesyen di sini hari ini, atas pertuduhan memperdagangkan seorang bayi perempuan pada 2020.

Jururawat Noor Azlina Mohd Nasir, 41, dan suri rumah D. Murugamal, 52, bagaimanapun mengaku tidak bersalah selepas pertuduhan dibacakan di hadapan Hakim Norashima Khalid.

Noor Azlina yang merupakan jururawat sebuah hospital di Alor Setar, Kedah dan Murugamal yang beralamat di Pulau Pinang didakwa bersama-sama untuk mencapai niat sama memperdagangkan seorang bayi perempuan berusia sembilan hari iaitu sejenis eksploitasi yang menyalahi undang-undang.

Kesalahan itu dilakukan di kawasan letak kenderaan berdekatan sebuah hospital swasta di Manjung, Perak, kira-kira 12 tengah hari, 18 Jun 2020.

Pertuduhan adalah di bawah Seksyen 14 Akta Antipemerdagangan Orang dan Antipenyeludupan Migran 2007 dan dibaca bersama di bawah Seksyen 34 Kanun Keseksaan yang memperuntukkan hukuman penjara seumur hidup atau minimum lima tahun dan boleh dihukum dengan sebatan.

Timbalan Pendakwa Raya Evangelin Simon Silvaraj menawarkan jaminan RM15,000 manakala peguam Mohd Firdaus Mohd Farouk yang mewakili kedua-dua tertuduh memohon jaminan rendah ke atas Noor Azlina yang merupakan ibu kepada lima anak dan Murugamal yang tidak bekerja serta sakit jantung dan kencing manis, atas alasan mereka hadir ke mahkamah mengikut tarikh ditetapkan.

Mahkamah kemudian membenarkan tertuduh masing-masing diikat jamin RM10,000 dengan seorang penjamin dan menetapkan 24 Februari ini sebagai tarikh sebutan semula kes. – BERNAMA


KPDN jamin bekalan gula Aidiladha mencukupi

KUALA TERENGGANU: Kementerian Perdagangan Dalam Negeri dan Kos Sara Hidup (KPDN) memberi jaminan bekalan gula menjelang sambutan Aidiladha pada hujung Jun ini mencukupi.

Timbalan Menterinya, Fuziah Salleh berkata, pihak kementerian telah mengarahkan dua kilang terbesar negara iaitu Central Sugar Refinery Sdn Bhd (CSR) dan MSM Malaysia Holdings Bhd (MSM) mengeluarkan bekalan gula pasir kasar dan halus seperti biasa untuk diagihkan kepada pemborong.

“Kedua-dua kilang itu telah diarahkan untuk keluarkan bekalan gula seperti biasa iaitu masing-masing 24,000 dan 18,000 tan metrik.

“Kita juga keluarkan arahan kawalan pengeluaran iaitu kita boleh periksa berapa banyak gula yang kilang keluarkan dan berapa banyak dihantar kepada pemborong,” katanya selepas melakukan lawatan kerja ke sebuah syarikat pemborong gula di sini hari ini.

Lawatan itu bertujuan memantau status bekalan gula di Terengganu yang didakwa mengalami kekurangan kritikal sejak akhir Ramadan lepas.

Selain itu, Fuziah berkata KPDN juga melanjutkan tempoh Op Manis yang sepatutnya tamat semalam kepada 30 Jun bagi memastikan gula mencukupi terutama menjelang tempoh perayaan.

Menurutnya operasi yang dilaksana di Kelantan dan Terengganu sebelum ini telah diperluas ke seluruh negara berikutan terdapat aduan kes di beberapa negeri lain.

“Op Manis ini juga kita panjangkan (tempoh) untuk pastikan kehadiran gula putih bertapis jernih tak akan meninggalkan kesan kepada pengeluaran gula rakyat sedia ada,” katanya.

Fuziah turut menasihatkan pengguna supaya tidak membuat pembelian panik yang boleh menjejaskan rantaian bekalan gula di pasaran. – BERNAMA


Saarani nafi spekulasi gerakan tumbang kerajaan negeri, tegaskan ia kuat dan stabil

IPOH: Menteri Besar Perak, Datuk Seri Saarani Mohamad menafikan spekulasi terdapat gerakan menumbangkan Kerajaan Perpaduan Perak, malah menegaskan kerajaan negeri kini kuat dan stabil.

Saarani berkata, dakwaan Ketua Pembangkang Perak, Razman Zakaria bahawa beberapa Ahli Dewan Undangan Negeri (ADUN) kerajaan ada berjumpa dengan beliau (Razman), sengaja dibuat untuk mewujudkan persepsi kononnya terdapat pergeseran dan ketidakstabilan dalam kerajaan negeri.

Menurut Saarani, persepsi negatif yang sengaja diwujudkan itu boleh menggugat kepercayaan para pelabur, sekali gus mengundang risiko kepada pembangunan negeri.

“Kita sedang bertungkus-lumus untuk menarik seramai mungkin pelabur, membawa sebanyak mungkin pelaburan ke dalam negeri ini dan mereka akan melabur dengan jumlah wang yang begitu besar, berbilion-bilion ringgit. Dia (pelabur) perlukan masa yang panjang untuk melabur dan (mendapat) pulangan semula.

“Perlu ditegaskan bahawa kerajaan negeri bukan sahaja kuat dan stabil, malah semakin kukuh dengan didorong semangat kebersamaan, sifat bertanggungjawab dan kesungguhan termasuk untuk menjayakan setiap agenda yang digariskan dalam pelan Perak Sejahtera 2030,” katanya pada sidang media sebelum bermulanya persidangan DUN Perak di Bangunan Perak Darul Ridzuan di sini hari ini.

Pada sidang media itu, kesemua ADUN di bawah Kerajaan Perpaduan Perak hadir bersama Saarani, kecuali ADUN Kepayang, Nga Kor Ming kerana kini berada di Jepun dan ADUN Keranji, Koo Haai Yen yang hadir lewat.

Semalam, media melaporkan Razman yang juga Pesuruhjaya PAS Perak mendakwa beberapa Ahli DUN (ADUN) kerajaan ada berjumpa dengan beliau ketika khabar angin wujud gerakan untuk menumbangkan Kerajaan Perpaduan Perak.

Sementara itu, Saarani berkata, beliau menasihatkan semua pihak terutama Razman untuk berpolitik secara bertanggungjawab dengan tidak mencetuskan polemik yang tidak mendatangkan manfaat kepada negeri.

Beliau berkata, Perak baru sahaja menubuhkan kerajaan selama enam bulan dengan setiap pemimpin sedang memberi fokus menguatkan kerajaan selain membuat persiapan bagi meneruskan pelan Perak Sejahtera 2030.

“Saya juga mengajak semua rakan-rakan parti politik termasuk pembangkang untuk bermuhasabah, menyuburkan politik matang dengan memberi idea atau teguran demi kebaikan rakyat dan kemajuan negeri, bukan mencipta persepsi, yang akhirnya mengundang ketidakstabilan,” katanya.

Ketika ditanya sama ada laporan polis akan dibuat berikutan kenyataan Razman itu boleh menimbulkan kegusaran kepada masyarakat, Saarani berkata: “Tak mustahil kita akhirnya akan membuat laporan polis sebab itu merupakan kenyataan berbaur hasutan,”. – BERNAMA


Kerajaan Perak ‘settled’, kerajaan Selangor pun ‘settled’ – Anwar

KLANG: Perdana Menteri, Datuk Seri Anwar Ibrahim memberi bayangan isu pelantikan Menteri Besar Selangor yang baharu sudah dimuktamad.

Pada masa sama, Perdana Menteri turut memberi gambaran polemik berkaitan Kerajaan Perak juga sudah diselesaikan.

“Kerajaan Perak ‘settled’ (selesai). Kerajaan Selangor pun ‘settled’ (selesai),” katanya ringkas ketika ditemui selepas menunaikan solat Jumaat di Masjid Jamek Ar-Rahimiah di sini, hari ini.

Terdahulu, Menteri Besar Perak, Datuk Seri Saarani Mohamad dilaporkan mengakui gerakan pihak tertentu untuk menumbangkan kerajaan negeri di bawah pentadbiran Kerajaan Perpaduan di antara Barisan Nasional (BN) dan Pakatan Harapan (PH) sememangnya wujud.

Saarani dipetik berkata, khabar angin mengenai wujud gerakan menjatuhkan, seterusnya menukar pentadbiran kerajaan yang tersebar sejak beberapa bulan lalu, bukanlah sekadar cakap-cakap kosong.

Menerusi maklumat diperolehinya, gerakan itu didakwa masih berusaha memujuk, sekurang-kurangnya empat Ahli Dewan Undangan Negeri (ADUN) kerajaan untuk menyokong Perikatan Nasional (PN) sebagai pembangkang bagi memperolehi majoriti mudah membentuk Kerajaan Negeri.

Mengenai Kerajaan Selangor, sebelum ini wujud spekulasi Datuk Seri Amirudin Shari tidak akan dilantik ke jawatan Menteri Besar bagi penggal kedua, selepas PH gagal memperoleh majoriti dua pertiga pada pilihan raya negeri (PRN), baru-baru ini.

Amirudin yang juga Pengerusi PH Selangor itu didakwa gagal mendapat sokongan pengundi Melayu, biarpun berjaya mempertahan kerusi Dewan Undangan Negeri (DUN) Sungai Tua, selain mempamer prestasi yang bagus sebagai Menteri Besar.

Kerajaan Perpaduan memenangi 34 kerusi DUN Selangor pada PRN Sabtu lalu, manakala PN memperoleh 22 kerusi. – BuletinTV3

Author

Media Variasi

View all posts

View all posts


Kebakaran rumah kedai, bomba berjaya selamatkan tiga lelaki

KUALA LUMPUR: Bomba berjaya menyelamatkan tiga lelaki warga asing yang terperangkap apabila tingkat tiga sebuah rumah kedai di Jalan Datuk Haji Eusoff di sini, terbakar awal pagi tadi.

Komander Operasi Balai Bomba dan Penyelamat (BBP) Sentul, Mohd Alhafiz Asmuni berkata, sebaik menerima panggilan daripada orang awam pada 1.31 pagi, pihaknya menggerakkan 32 anggota dan jentera dari BBP Sentul, Jalan Hang Tuah dan Titiwangsa yang tiba di lokasi lapan minit kemudian.

“Sewaktu anggota menaiki tangga kedai untuk ke tingkat tiga, bomba terserempak dengan dua mangsa dan membawa mereka turun ke tingkat bawah. Mereka memaklumkan terdapat seorang lagi rakan terperangkap di tingkat tiga,” katanya ketika dihubungi Bernama hari ini.

Beliau berkata, selepas menyelamatkan mangsa ketiga itu, operasi pemadaman dilakukan dari luar bangunan bagi mengawal api daripada merebak sebelum kebakaran dapat dikawal sepenuhnya pada 1.52 pagi.

Katanya, kebakaran itu melibatkan dua bilik yang didiami pekerja asing manakala punca kebakaran dan kerugian masih disiasat.

Menurut Alhafiz, ketiga-tiga mangsa yang tidak fasih berbahasa Melayu mahupun Inggeris itu enggan dibawa ke hospital dan hanya menerima rawatan awal daripada pasukan perubatan Hospital Kuala Lumpur di lokasi. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


PRU15: Wanita BN kenal pasti calon berpotensi menang, senarai diserah kepada pimpinan tertinggi

KUALA LUMPUR: Wanita Barisan Nasional (BN) telah mengenal pasti calon wanita yang berkebolehan dan berpotensi menang dalam Pilihan Raya Umum ke-15 (PRU15).

Pengerusi Wanita BN, Datuk Seri Dr Noraini Ahmad berkata, senarai tersebut telah diserahkan kepada kepimpinan tertinggi BN untuk dipertimbangkan.

“Menjadi harapan saya selaku Pengerusi Wanita BN untuk melihat calon-calon yang dikemukakan ini diterima baik oleh kepimpinan BN sekali gus memenangi pilihan raya bagi mewakili golongan wanita dan seluruh rakyat Malaysia,” katanya dalam kenyataan hari ini.

Menurutnya, Wanita BN mengalu-alukan keputusan Majlis Tertinggi parti itu yang telah menyatakan komitmen untuk meletakkan sekurang-kurangnya 30 peratus penglibatan calon wanita dalam PRU15.

Beliau menzahirkan penghargaan atas pengiktirafan serta kepercayaan yang diberikan kepada Wanita BN untuk bersama-sama mengambil bahagian dalam menerajui kepimpinan politik negara.

“Dengan kepercayaan yang diberikan ini, Wanita BN yakin mampu memberikan sumbangan kepada parti dan meletakkan iltizam yang tinggi untuk terus berbakti kepada rakyat dan negara,” katanya. – BERNAMA

Authors

View all posts

View all posts


Aaron Aziz pasrah tadah muka layan anak ‘makeup’ di TikTok Live

CYBERJAYA: Pelakon filem KL Gangster, Aaron Aziz pasrah selepas mukanya dijadikan model solekan oleh anaknya perempuannya semasa membuat sesi Live di TikTok.

Menerusi perkongsian video TikTok Ejaa, memaparkan wajah Aaron seperti mempunyai solekan serta sedang dipakaikan gincu oleh Dahlia Arissa.

Sepanjang video tersebut, muka Aaron kelihatan tenang sambil melayan komen netizen dan melayan kerenah anak bongsunya itu.

Menjengah di ruangan komen rata-rata warga net terhibur dengan gelagat dua beranak itu dan menyifatkan Aaron sebagai ayah  terbaik kerana sanggup menjadi model untuk anaknya.

“Okay but he’s such an awesome father for this,” kongsi netizen.

“Saya ada tengok live ni semalam, serius pecah perut saya gelak tengok Malik pasrah je dia layan karenah anak dia,” komen netizen.

“Pasrah je tapi tetap melayan,” tulis netizen.

Author

Nurul Ain Japri

View all posts

View all posts


PIBG MCKK kesal kejadian buli ditularkan

KUALA KANGSAR: Persatuan Ibu Bapa dan Guru (PIBG) Kolej Melayu Kuala Kangsar (MCKK), di sini meluahkan kekesalan terhadap tindakan menularkan kejadian buli membabitkan pelajar sekolah itu, baru-baru ini.

Menerusi kenyataan di laman Facebook (FB), persatuan itu berkata, tindakan menularkan kes itu di media sosial memberi impak besar serta membawa imej buruk kepada institusi sekolah itu secara keseluruhan.

“Kami mengambil maklum ancaman penularan kes ini melalui surat yang diutuskan oleh sekumpulan ibu bapa murid Tingkatan 4 sekiranya keputusan dan tindakan semasa pihak sekolah ke atas murid yang terbabit tidak diubah.

“PIBG MCKK menyelar tindakan cubaan campur tangan ibu bapa terbabit di dalam pengurusan sekolah ini. Dalam hal yang berkaitan, PIBG menghormati pendirian pihak sekolah dan Tuan Pengetua yang tidak tunduk kepada ancaman diberikan oleh sekumpulan ibu bapa murid Tingkatan 4,” kata kenyataan itu, semalam.

PIBG MCKK dalam kenyataan itu juga memaklumkan ada menerima laporan mengenai pelajar MCKK yang diherdik dan dihalau dari premis makanan sekitar bandar ini dan dianggap sebagai pembuli.

“PIBG memandang serius perkara ini dan memikirkan risiko kemungkinan diserang dan diganggu oleh pihak luar yang cuba mengambil kesempatan daripada isu ini,” katanya.

Kelmarin, Harian Metro melaporkan polis menyiasat kejadian buli membabitkan pelajar Tingkatan 4 dan 5 sebuah sekolah berasrama penuh dengan kes disiasat mengikut Seksyen 323 Kanun Keseksaan.

Author

Media Variasi

View all posts

View all posts


Wan Saiful dakwa perbincangan sulit Anwar, Zahid masih berjalan

CYBERJAYA: Ketua Penerangan Bersatu, Datuk Wan Saiful Wan Jan mendakwa bahawa perbincangan sulit di antara Presiden UMNO, Datuk Seri Zahid Hamidi dan Presiden PKR, Datuk Seri Anwar Ibrahim masih berjalan.

Wan Saiful berkata dalam kenyataan di Facebooknya pada Jumaat, beliau menerima maklumat mengenai perbincangan sulit di antara pasukan Zahid dan Anwar itu daripada ‘rakan dalam PH’.

“Dikatakan bahawa agendanya ialah kerjasama antara UMNO dan PKR untuk meminimumkan pertembungan dalam Pilihan Raya Umum ke-15 (PRU15) dan seterusnya mengusahakan pembentukan kerajaan bersama.

“Katanya perkara ini dijalankan tanpa restu kepimpinan UMNO atau kepimpinan PH, tetapi banyak sesi perbincangan telah berjalan,” kata beliau.

Namun begitu, beliau menambah, setakat ini dakwaan tersebut hanyalah tuduhan, selagi pihak terlibat tidak mengaku atau menafikannya

Tambahan lagi, katanya, banyak berita palsu yang muncul dalam musim PRU15 ini.

“Tapi jika benar, ia tidak pelik. Rakaman perbualan antara Zahid dan Anwar jelas menunjukkan agenda mereka telah lama. Surat Zahid kepada Istana Negara mahu mengangkat Anwar juga bukan rahsia. Berita ini bukan baru.

“Mungkinkah benar perbincangan sulit antara Zahid dan Anwar semakin rancak? Benarkah Anwar dan Zahid sedang berusaha mengangkat satu sama lain naik ke Putrajaya melalui PRU15?

“Apa ‘deal’ yang ditawarkan? Adakah Anwar setuju melepaskan Zahid dari kes-kesnya? Atau adakah Anwar setuju jadi Timbalan Perdana Menteri (TPM) kepada Zahid kalau ‘deal’ ini benar?” soalnya lagi.

Justeru, beliau menggesa Zahid dan Anwar menjawab mengenai khabar angin dan pertuduhan ini sebagai penjelasan kepada rakyat memandangkan khabar ini semakin lama semakin kuat tersebar.

Author

Faridah Amiratul

View all posts

View all posts


Gelagat anak lelaki kongsi cerita dengan si ayah tentang ‘crush’ cuit perhatian netizen

CYBERJAYA: Jarang kita dengar anak-anak berkongsi cerita dengan ayah, selalunya dengan ibu sebab mereka lebih penyayang berbanding ayah yang dilihat amat tegas.

Perkongsian video di TikTok Shahril KHMD, melihatkan anaknya, Alif, seperti tidak kekok berkongsi kisah cinta yang dialaminya kepada si bapa.

Dalam video tersebut, Alif menceritakan kembali situasi dia mendapat hadiah daripada seorang crush.

“Masa Alif tengah duduk minum air, ada seorang perempuan tu nak jumpa Alif, yang nak jumpa tu orang.

“Lepas Alif pergi dia bagi barang ni,” kongsi Alif kepada ayahnya.

Alif mendapat kertas bungkusan yang di dalamnya mengandungi barang seperti keychain, wafer, keropok mi serta sepucuk nota cinta.

Malah, video berkenaan turut mempamerkan reaksi si ayah yang terkesima saat melihat nota cinta itu tertera perkataan ‘I love you’ berserta nombor telefon yang ditulis oleh ‘crush’ anaknya itu.

Menjengah di ruangan komen, rata-rata warga net beranggapan meskipun Alif masih kecil, dia memiliki raut wajah yang tampan.

“Kecil-kecil dah good looking, mana perempuan tak kejar adik,” komen netizen.

“Muka handsome suara garau siapa je tak suka,” tulis seorang lagi pengguna TikTok.

“Muka innocent macam ini ramai suka,” seloroh seorang netizen di ruangan komen itu.

Pada masa sama, ada juga yang berpendapat Alif beruntung kerana dikurniakan seorang ayah yang sempoi sehingga sanggup melayani kisah cinta yang dialaminya itu.

“Untuk ayah awak layan Alif, acik dulu dapat surat cinta terus kena rotan. Padahal acik pon tak tahu bila dia masukkan dalam beg sekolah acik,” luah netizen.

“Bagusnya dia siap bercerita dengan ayah dia lagi, ini maknanya bonding dengan ayah dia sebelum ini memang terbaik,” komen warga net.

Oleh: AIN JAPRI (Pelatih USM)

Author

Media Variasi

View all posts

View all posts


Satelit Itali dapat imej ujian pelanggaran asteroid

ROME: Imej pertama pelanggaran terkawal ke atas asteroid dalam Ujian Pengalihan Asteroid Berganda (DART) untuk melihat kaedah pertahanan planet terhadap objek berhampiran Bumi (NEO) berjaya dirakam dan dihantar kembali ke Bumi oleh satelit mini Itali LiciaCube, pada Selasa.

Imej kesan hentaman DART dengan asteroid Dimorphos sedang diproses dan akan dapat dilihat lewat Selasa, kata Ketua Misi Liciacube Simone Pirrotta kepada Agensi Berita Itali (ANSA).

“Kami telah memuat turun empat imej, yang semuanya sangat menarik”, kata Pirrotta, dari Agensi Angkasa Itali (ASI).

“Semangat kami menjulang setinggi langit.”

Diurus dan diselaraskan oleh ASI dan dibina oleh firma Argotec, LiciaCube merupakan misi pertama sepenuhnya Itali yang aktif di angkasa lepas, yang jaraknya 13 juta batu dari Bumi, tambah ANSA.

Misi DART dilancarkan dari Bumi pada November 2021, ujian itu memberi kesan kepada bulan planet minor Dimorphos daripada asteroid berkembar Didymos 10 bulan kemudian. Ia bertujuan melihat sama ada kapal angkasa dapat memesongkan asteroid daripada laluannya dan menghalang pelanggaran dengan Bumi.

Asteroid yang dipilih untuk ujian tidak menimbulkan ancaman sebenar kepada Bumi.

Kapal angkasa DART dilancarkan pada 24 November 2021, dan berjaya ‘menghentam’ Dimorphos pada 26 Sept. – BERNAMA


Bezakan fakta sejarah dengan agama, budaya dan kaum

BEZAKAN fakta sejarah dengan agama. Bezakan fakta sejarah dan polemik perkauman.

Selagi kita gagal membezakan dua perkara berbeza ini, selagi itulah proses pembelajaran teladan dan sempadan tidak akan tercapai.

Kegagalan masyarakat kita yang berbilang etik dan kefahaman agama ini adalah menyamakan fakta sejarah dengan agama, budaya dan bangsa tertentu.

Sebagai contoh adat dan adab Melayu adalah sejarah yang menjadi resam kehidupan masyarakat dahulu kala di mana bangsa kita dipandang tinggi ketika itu.

Melihatnya dari perspektif agama tentulah ada yang berbeza pendapat tetapi memilih untuk memahami lebih baik daripada menghukum sesuatu yang kita tidak tahu tetapi diketahui oleh pihak lain.

Sedangkan dalam satu agama pun berlaku percanggahan pendapat, apatah pula dalam membentangkan fakta sejarah.

Malah sejarah Melayu sendiri pun sama ada secara bertulis atau lisan tidak boleh diterima oleh orang Melayu sendiri, ada yang kata khurafat, syirik dan sebagainya hanya kerana dirinya tidak faham atau tiada ada ilmu mengenainya.

Jadi kita tidak hairanlah apabila segelintir kaum Sikh menyatakan tidak setuju atau berpuas hati dalam filem epik Melayu Mat Kilau: Kebangkitan Pahlawan, kerana ada babak fiksyen yang memaparkan kaum Sikh sebagai penjahat.

Menilai sesuatu bukan mudah kerana menghukum dan menyuruh, menghasut orang membenci sesuatu lebih mudah.

Pengguna Facebook, Jarjit Singh bagaimanapun menyeru kaum Sikh terima kebenaran watak yang dimainkan dalam filem Mat Kilau kerana sejarah telah membuktikannya.

Sepanjang tempoh tayangan, tiada orang Melayu luah perasaan benci terhadap golongan Sikh.

Kaum Sikh dinasihatkan menonton filem tersebut terlebih dahulu agar mata mereka lebih terbuka dan pemikiran yang sempit tidak dijumudkan.

Kenyataan itu dibuat berhubung dakwaan Persatuan Sikh Malaysia yang mendakwa filem boleh mengundang perbalahan kaum.

Terdahulu, United Sikhs Malaysia dilaporkan kurang senang dan terluka dengan potongan filem tersebut di mana ia memaparkan orang Sikh sebagai askar British yang mencederakan orang tua, kanak-kanak dan orang tidak berdaya sekaligus bertentangan dengan kod amalan agama Sikh.

Jarjit turut berkongsi satu pautan yang diterbitkan oleh web OrangPerak, bagaimana bermulanya sejarah kaum Sikh yang berkhidmat bersama British.

Menurutnya, artikel tersebut diterbitkan pada Februari 2019 iaitu sebelum terbitnya filem Mat Kilau.

“Kaum Sikh bukan sekadar menjadi tentera British di Malaysia tetapi juga merangkumi negara yang lain seperti Fiji, Hong Kong, New Zealand, Australia dan Kanada.

“Saya sudah menonton Mat Kilau, dan saya akur dengan watak lakonan di dalam Mat Kilau yang menunjukkan peranan yang dimainkan oleh Kaum Sikh, dan itulah kebenarannya walaupun 1001 pahit yang mesti ditelan,” katanya di Facebook pada Ahad.

Beliau juga meluahkan rasa kagum dengan filem-filem yang berkisarkan sejarah terutama melibatkan orang Melayu.

Katanya, di sepanjang filem itu ditayangkan hingga ke hari ini beliau belum pernah berhadapan dengan mana-mana individu berbangsa Melayu yang meluahkan perasaan benci terhadap Sikh walaupun sudah menonton Mat Kilau.

“Apa yang memberi kesedaran kepada mereka adalah pengorbanan tokoh mereka memperjuangkan tanah air Melayu.

“Begitulah sepanjang saya di pawagam, tidak ada pula orang Melayu yang meludah saya, atau mencaci maki saya tapi yang saya sedari setelah tamat dan habis menonton, orang Melayu tersenyum kepada saya dan saya membalasnya,” ujarnya sekaligus menjawab pertanyaan rakan-rakannya dari Sikh juga Melayu yang mahukan pandangan beliau berkenaan kenyataan United Sikhs Malaysia melibatkan filem Mat Kilau.

“Begitulah orang Melayu, begitu sayang kepada rakan-rakan mereka biarpun pernah menjadi musuh suatu ketika dulu,” katanya lagi.

Jarjit turut menasihatkan agar kaum Sikh terlebih dahulu menonton filem tersebut supaya mata mereka lebih terbuka dan pemikiran yang sempit tidak dijumudkan.

“Kita sepatutnya bersyukur dan kenyataan yang sepatutnya keluar dari United Sikhs ini adalah kenyataan maaf kerana pernah bersama British suatu ketika dahulu dalam menjajah Tanah Melayu dan berbuat kezaliman.

“Namun hari ini kamu dapat hidup bebas dan mencari rezeki di bumi berkat ini.

“Janganlah terlalu banyak provokasi hari ini, kerana sehari dua ini Melayu Islam sedang menyambut hari kebesaran mereka,” katanya sebelum mengakhiri hantaran tersebut dengan ucapan terima kasih orang Melayu.

Author

Tun Puteh Wanti

View all posts

View all posts


Topson bersedia ke kancah DOTA 2 dengan pasukan baharu

OG mendedahkan bahawa Topias Taavitsainen (Topson) akan kembali semula ke kancah kompetitif DOTA 2 dengan sebuah pasukan baharu.

Perkara tersebut disahkan sendiri oleh Ketua Pegawai Eksekutif OG, Juan M. R. Luna menerusi satu video montaj yang dimuat naik di YouTube rasmi mereka.

Video yang berdurasi 15 minit itu menayangkan sisi kehidupan Topson yang kini bermastautin di Malaysia bersama keluarganya yang tercinta.

Juan Luna dalam video tersebut mengucapkan terima kasih kepada pemain lorong tengah itu untuk lima tahun kariernya bersama OG dan mengharapkan yang terbaik buatnya nanti.

Topson kini dikhabarkan sudah bersedia untuk mencari pasukan yang sesuai untuknya bagi menghadapi saingan kelayakan terbuka kejohanan dunia The International tahun ini yang akan berlangsung di Singapura Oktober nanti.

OG has granted Topias the right to explore his options for this TI as he has expressed the wish to compete again.

Hope to see you in Singapore, @TopsonDota ❤ pic.twitter.com/TQmwhnAb3c

— OG (@OGesports) August 3, 2022

OG juga tidak menolak kemungkinan bahawa Topson akan kembali ke dakapan mereka selepas sahaja temasya DOTA 2  terbesar dunia itu berakhir nanti.

Sumber: sentrum.my

Authors

Media Variasi

View all posts

Taufik Asmady Abdul Aziz

View all posts

View all posts

View all posts


Wujud elemen naungan politik lindungi judi dalam talian – Saifuddin Nasution

KUALA LUMPUR: Kementerian Dalam Negeri (KDN) hari ini mendedahkan kepada Dewan Rakyat bahawa wujud elemen naungan politik kegiatan perjudian dalam talian di negara ini.

Menterinya, Datuk Seri Saifuddin Nasution Ismail berkata, elemen berkenaan menjadi kekangan terbesar kepada KDN dan Polis Diraja Malaysia (PRDM)  serta kerajaan secara keseluruhannya dalam usaha membanteras kegiatan itu.

“Untuk mengatakan Malaysia ini bebas naungan politik judi dalam talian, orang akan ketawakannya… jadi ya, memang wujud elemen naungan politik kepada pemain ini (judi dalam talian).

“Dari situ wujudnya pengaruh dan perlindungan, dari situ juga datangnya rasuah dan sogokan, …tipis kehendak politik untuk mengadakan dan memperbaharui tekad untuk memerangi perkara ini habis-habisan, jadi pusingannya adalah pemain dinaungi dan dia membalas tuan politik yang melindunginya agar tindakan tidak diambil.

“… polis faham sungguh-sungguh dengan pola ini,” katanya pada sesi Waktu Pertanyaan-Pertanyaan Menteri, di Dewan Rakyat bagi menjawab soalan tambahan Datuk Ramanan Ramakrishnan (PH-Sungai Buloh) sama ada wujud naungan politik dalam kegiatan perjudian dalam talian menyebabkan pihak berkuasa sukar untuk membanteras jenayah itu.

Saifuddin Nasution berkata, hal itu memerlukan perhatian berat dan KDN akan menyemak sama ada terdapat kelulusan lesen-lesen (perjudian) baharu dan wujud atau tidak naungan ini membabitkan orang politik tertentu.

Pada masa yang sama, beliau berkata, KDN juga sedang meneliti dan akan mempercepatkan proses untuk meminda Akta Rumah Judi Terbuka 1953 dan Akta Pertaruhan 1953.

Beliau berkata, terdapat usaha meminda akta itu pada 2019 namun prosesnya agak perlahan, justeru KDN akan berbincang dengan Perdana Menteri agar pindaan dapat dibuat segera.

“Tahun 1953 ketika itu judi hanya laga ayam, kini dah 2023, judi secara dalam talian. Akta yang kita guna masih sama…kalau polis ambil tindakan dan mereka (penjudi) cabar di mahkamah… judi dalam talian tak termasuk dalam kedua-dua akta ini, mereka akan menang,” katanya.

Menurutnya, antara usaha lain membanteras kegiatan itu termasuk menyekat laman web judi yang menyaksikan sebanyak 2,119 laman web judi telah disekat bagi tempoh 2021 hingga Mei lepas.

“Dalam aplikasi Telegram juga banyak judi dalam talian, kalau kerajaan sekat aplikasi ini kita dikatakan tidak mesra perniagaan dan ini menjadi ancaman baharu.

“Saya beri jaminan tekad politik baharu kerajaan ini ialah pindaan kepada akta lama ini dibuat segera dan memperkasakan keupayaan PDRM dalam membanteras masalah ini,” katanya menjawab soalan asal Ramanan mengenai langkah KDN menangani kegiatan judi dalam talian. – BERNAMA


Cuaca panas beri kesan kepada penternak

KUALA LUMPUR: Muhammad Zubir Mohamed, 42,  menghela nafas panjang sebaik diberitahu oleh pekerjanya mengenai kematian seekor lagi lembunya ketika dia sedang bersiap memulakan rutin hariannya seawal pukul 7 pagi  di ladang fidlotnya di Bangi.

Lembu pedaging yang diternaknya secara fidlot untuk memenuhi permintaan ibadah korban bersempena dengan Aidiladha dipercayai mati akibat tekanan haba berikutan cuaca panas yang berlaku ketika ini.

Kematian terbaharu itu bermakna sudah 20 ekor lembu ternakannya menjadi korban cuaca panas melampau susulan fenomena El Nino yang sedang melanda banyak negara di dunia ketika ini dengan tempoh jangkaan hingga September depan.

“Cuaca panas melampau ketika ini banyak memberi impak kepada penternak. Kami turut terkesan  apabila 20 ekor lembu yang sepatutnya dijual untuk ibadah korban mati sepanjang tempoh tiga bulan lepas.

“Bayangkan, seekor lembu yang berat biasa anggaran 180 kilogram (kg) hingga 250 kg bernilai sekitar RM4,300. Ini bermakna dengan 20 ekor kematian menyebabkan kami telah kerugian hampir RM100,000,” katanya kepada Bernama ketika ditemui di ladang seluas 0.8 hektar yang diusahakannya sejak 2004.

Menurut bapa kepada enam orang anak ini, cuaca panas yang berlaku ketika ini turut menjejaskan tumbesaran ternakannya sehingga berat haiwan tersebut menurun dan tidak dapat dijual pada tempoh  yang sepatutnya.

Ini turut menyebabkan kos operasi meningkat apabila terpaksa melanjutkan tempoh ternakan haiwan tersebut  sehingga berat mencapai berat minimum 180kg.

“Haiwan apabila stres disebabkan panas, tidak berselera makan dan ini menjejaskan berat badannya. Bagi lembu tempatan biasanya mengambil masa dua minggu untuk menaikkan kembali berat badannya tetapi untuk lembu import yang bersaiz besar ada yang mengambil masa hingga sebulan.

“Lagi lama  haiwan ini berada di kandang, lagi banyaklah kos yang terpaksa dibelanjakan tambah lagi ketika musim panas ini,” katanya yang mempunyai lapan orang pekerja dan haiwan ternakan sebanyak 350 ekor  termasuk 50 ekor kerbau.

RUTIN BERUBAH

Menjelaskan lebih lanjut, dia berkata rutin hariannya  sebagai pengurus di  ladang fidlot tersebut berubah sejak tiga bulan lepas bagi menyesuaikan dengan peningkatan suhu yang kadang kala mencecah hingga 40 darjah Celsius.

Jika sebelum ini, dia hanya memandikan haiwannya sekali sehari pada waktu pagi, tetapi ketika cuaca panas,  dia perlu memandikannya sebanyak dua kali sehari pada waktu pagi dan petang. Selain terpaksa menambah jumlah air minuman di dalam kolam yang disediakan sebanyak 40 hingga 45 liter sehari, dua kali ganda berbanding bukan semasa cuaca panas.

“Haiwan apabila dalam cuaca panas, akan gelisah, termenung sehingga menyebabkannya tertekan, dehidrasi. Bila lihat keadaan haiwan tidak selesa, kami mula memandikannya dua kali sehari selain memastikan kandang dalam keadaan bersih.

“Kandang yang kotor, memudahkan haiwan terdedah dengan pelbagai penyakit dan berisiko mati,” katanya yang turut menambah kos ubat-ubatan dan makanan tambahan untuk haiwan ternakan turut meningkat ketika musim panas.

Menurut Muhammad Zubir, kos operasinya akan lebih meningkat apabila melibatkan lembu import yang memerlukan penjagaan lebih rapi seperti baka Limousin Bull  dari Australia apabila terpaksa memasang jaring  “garden net” bagi mengurangkan tekanan kepanasan.

Mengikut rekod, El Nino pernah melanda Malaysia sebanyak 12 kali iaitu sejak 1951 hingga 1952 dan kejadian paling teruk ialah pada 1997 hingga 1998 dengan suhu tertinggi 40.1 darjah Celsius direkodkan oleh Stesen Meteorologi Chuping, Perlis pada 9 April 1998.

JEJAS SEKURITI MAKANAN NEGARA

Mengulas mengenainya,  pensyarah kanan di Institut Sains Biologi, Fakulti Sains, Universiti Malaya (UM), Dr Norhidayah Mohd Taufek berkata, stres haba terhadap haiwan ternakan boleh membawa bahaya kepada tahap kesihatan mereka sehingga berisiko maut.

“Perubahan suhu badan teras lebih daripada 2 darjah Celcius hingga 3 darjah Celcius menyebabkan prestasi, pengeluaran dan masalah pembiakan dalam banyak spesies, mengehadkan kapasiti haiwan untuk menghasilkan daging, susu dan telur. Lebih dahsyat, peningkatan julat suhu antara 5 darjah Celcius hingga 7 darjah Celcius selalunya boleh membawa maut,” jelasnya.

“Bagi pengeluaran daging, kebiasaannya lembu pedaging yang berbadan besar, berbulu tebal dan warna yang lebih gelap lebih terdedah kepada kesan pemanasan. Justeru, pemanasan global boleh mengurangkan saiz badan, berat karkas dan ketebalan lemak dalam ruminan,” katanya.

Sementara itu,  pegawai penyelidik di Pusat Penyelidikan Bioteknologi Glami Lemi Universiti Malaya, Mohd Shahmi Hakimi Mazlishah berkata, haiwan yang mengalami stres haba boleh dilihat melalui  pernafasan laju, kadar denyutan jantung, suhu rektal (usus besar) yang tinggi dan tingkah laku ternakan yang  resah.

Keadaan ini katanya berlaku disebabkan radikal bebas dalam tubuh haiwan ternakan meningkat dan mengakibatkan kerosakan organ penting haiwan seperti hati, ginjal dan paru-paru sekali gus menyebabkan penurunan produktiviti, penurunan kualiti daging atau susu dan meningkatkan risiko dijangkiti penyakit.

Mohd Shahmi Hakimi berkata, terdapat tiga jenis teknik penternakan yang biasa diguna pakai dalam negara ini iaitu intensif (dibela di dalam kandang sepenuhnya), semi-intensif dan lepas bebas bagi haiwan ternakan seperti ruminan kecil.

“Saya melihat ketiga-tiga sistem penternakan ini turut terkesan dengan El Nino. Ternakan yang dilepas secara bebas sepenuh masa akan terkesan dengan El Nino, namun yang dipelihara dalam kandang juga tidak terkecuali sekiranya tidak mempunyai ventilasi dan ruang cukup luas bagi mengelakkan stres haba,“ katanya.

Beliau berkata, kajiannya bersama rakan penyelidik lain turut mendapati stres haba mengakibatkan penurunan prestasi reproduktif haiwan ternakan secara drastik apabila kualiti dan daya hidup sperma haiwan menurun akibat pendedahan pada cuaca panas melampau.

“Jika daya tahan sperma rendah, kadar persenyawaan akan terjejas dan menyebabkan ternakan betina tidak bunting sekali gus berisiko memberi kesan besar kepada sekuriti makanan negara,” jelasnya.

DVS TURUT PEKA SITUASI

Sementara itu, Jabatan Perkhidmatan Vaterinar (DVS) dalam jawapan bertulis melalui  e-mel berkata, setakat ini tahap sekuriti makanan negara masih lagi stabil berikutan tiada penurunan penghasilan daging industri ternakan akibat perubahan suhu iklim dunia atau perubahan suhu ketara di Malaysia.

Malah, DVS juga melihat masih tiada peningkatan ketara import daging dari luar negara ketika ini memandangkan bekalan daging yang dihasilkan industri ternakan domestik masih  lagi terkawal.

Hal ini kerana pemain industri penternakan yang bernaung di bawah DVS telah dididik menyesuaikan diri dengan menternak baka tahan cuaca panas serta memastikan haiwan ternakan mempunyai air minuman mencukupi dan ditempatkan di kawasan teduh atau kandang bagi menggelakkan berlakunya stres haba.

“Ketika musim kemarau kemungkinan rumput yang menjadi sumber makanan kepada ternakan  tidak tumbuh atau mati serta takungan air  kering. Pernternak sepatutnya sedar perkara ini kerana fenomena cuaca panas berlaku hampir setiap tahun dan kerana itu persediaan awal perlu dilakukan.

“Adalah menjadi kewajipan penternak mengambil langkah munasabah bagi memastikan kebajikan ternakan terjaga dan ini termasuklah memastikan diet haiwan ternakannya mencukupi dan sesuai,” katanya.

Menurut DVS, mana-mana penternak yang didapati sengaja mengabaikan ternakan mereka dan tidak mengambil langkah-langkah munasabah menjaga kebajikan ternakan sewaktu cuaca ekstrem sebegini, apabila disabitkan, boleh didenda tidak kurang daripada RM15,000 dan tidak lebih daripada RM75,000, atau boleh dipenjarakan selama tempoh tidak lebih daripada 20 tahun atau kedua-duanya.

Ketika ditanya tentang langkah mitigasi lain yang perlu diberi perhatian penternak, DVS berkata sistem penternakan reban/kandang tertutup dengan suhu persekitaran terkawal merupakan antara langkah boleh diamalkan berbanding kaedah penternakan terbuka.

“Walaupun sistem perternakan secara tertutup ataupun ternakan intensif adalah pilihan terbaik, penternak masih perlu menitikberatkan piawaian kebajikan haiwan termasuklah memastikan stok densiti ternakan di dalam kandang atau reban mengikut piawaian kebajikan haiwan.

“Ini juga bagi mengelakkan masalah seperti kesesakan dalam kandang atau reban, stres kepada haiwan, menyekat pergaduhan di dalam kandang atau reban yang boleh menyebabkan kecederaan berlaku. Pemantauan berkala oleh penternak amat diperlukan bagi memastikan kebajikan haiwan terjaga,” katanya.

DVS juga akan mengaktifkan Bilik Gerakan Bencana negeri bagi memantau keadaan El Nino dan kesannya terhadap haiwan ternakan selain turut meningkatkan aktiviti khidmat nasihat kepada penternak serta bersedia membekalkan bantuan kepada penternak yang terkesan dengan fenomena El Nino.

Jabatan juga sedang dalam usaha membangunkan satu lagi garis panduan yang memberi rujukan kepada penternak di negara ini khususnya dalam menangani cabaran perubahan iklim. Ini memandangkan garis panduan yang ada hanyalah tertumpu kepada amalan penternakan ladang yang baik secara umum sahaja. – BERNAMA


Tiga termasuk penganjur Hoorrey X Fest Raya ditahan

PETALING JAYA: Tiga individu termasuk seorang wanita yang juga pengarah serta penganjur festival membeli-belah sempena Syawal, Hoorrey X Fest Raya di Pusat Dagangan Putra (WTC), di ibu negara, ditahan bagi membantu siasatan berhubung acara berkenaan yang dibatalkan saat akhir pada Selasa lalu.

Ketua Polis Daerah Dang Wangi, Asisten Komisioner Noor Dellhan Yahaya, berkata, kesemua suspek berusia antara 23, 50 hingga 51 tahun itu ditahan selepas polis menerima enam laporan berhubung perkara itu.

Orang ramai yang mempunyai maklumat berhubung perkara itu atau sebarang kegiatan yang menyalahi undang-undang diminta menghubungi Ibu Pejabat Polis Daerah (IPD) Dang Wangi di talian 03-26002222 atau mana-mana balai polis berhampiran,” katanya dalam satu kenyataan di sini.

Karnival jualan raya di WTC dibatalkan tiga jam sebelum berlangsung sekaligus menjejaskan peniaga kecil dan menyebabkan kerugian ratusan ribu ringgit.

Ketua Pengarah Eksekutif Tenview (M) Sdn Bhd yang juga penganjur karnival itu, Datuk Mohammad Aliff Hakim dilapor berkata, situasi itu berpunca daripada bayaran untuk lokasi acara tidak dapat dilunaskan kepada kontraktor untuk penyediaan tapak niaga.

Mohammad Aliff yang mengadakan pertemuan dengan peniaga-peniaga yang terkesan Selasa lalu memaklumkan mereka akan mengembalikan wang dalam tempoh tujuh hari dengan mencagar keretanya.

Beliau secara tiba-tiba menyatakan bahawa Boy Iman atau Norul Iman Abdul Rahman merupakan penganjur utama dalam acara ini.

Tambahnya, dia hanya mengikut arahan dari pihak atasan.

Makluman tersebut mendapat kecaman daripada pihak vendor yang rata-rata sangat tidak berpuas hati dengan penjelasan yang diberikan oleh pihaknya.

Lebih 200 vendor terbabit berkumpul di PWTC sejak jam 2 petang menuntut bayaran tapak niaga antara RM1,500 hingga RM80,000 setiap seorang yang dibayar kepada Tenview agar dipulangkan.

Boy Iman yang ditunggu-tunggu muncul tidak muncul malah difahamkan sudah berada di Singapura.

Terdahulu, peniaga-peniaga yang sudah menempah gerai jualan raya di karnival itu berang apabila ia dibatalkan saat akhir.

Pengumuman itu dibuat pihak WTC yang turut tidak bertanggungjawab ke atas sebarang kerugian ditanggung.

Author

Tun Puteh Wanti

View all posts

View all posts


Mudahkan pelajar, KPM beri kelonggaran hadir sekolah tanpa pakaian seragam

CYBERJAYA: Kementerian Pendidikan (KPM) memberi kelonggaran kepada murid dan pelajar yang kurang berkemampuan untuk hadir ke sekolah tanpa memakai pakaian seragam sekolah.

Menteri Pendidikan, Fadhlina Sidek berkata, kelonggaran itu diberikan bagi memudahkan ibu bapa khususnya yang terkesan akibat banjir tempoh hari.

“Dalam konteks di Johor misalnya, kita (KPM) beri ruang kepada mereka ini supaya datang ke sekolah walaupun tanpa memakai pakaian seragam.

“Yang penting asalkan berbaju, sebab kita tak nak beban hanya soal baju (seragam) itu, mereka dinafikan daripada pendidikan,” katanya seperti dilapor Berita Harian.

Beliau berkata demikian selepas merasmikan Seminar Membangunkan Malaysia Madani Sektor Pendidikan di Institut Aminuddin Baki, Bandar Estek, Nilai pada Selasa.

Maklumnya lagi, KPM turut bersetuju untuk memberi kebenaran kepada pelajar yang kurang mampu memakai t-shirt yang menggambarkan sekolah mereka bagi menggantikan pakaian kokurikulum atau badan beruniform.

“Kita bersikap bertolak ansur dalam perkara ini sesuai dengan keadaan kerana sedar dengan kos penyediaan yang tinggi selain masalah banjir yang sebahagian tempat belum pulih sepenuhnya,” jelasnya.

Author

Diyana Rahip

View all posts

View all posts


UNDIAN

PRU15 mungkin diadakan tahun ini walaupun dalam keadaan banjir. Apa pendapat anda?

Tidak setuju (67%, 16 Votes)
Setuju (33%, 8 Votes)

Total Voters: 24

Author

Admin - N

View all posts

View all posts


Mesyuarat tentukan tarikh PRU15, PRK Bugaya 20 Okt – SPR

KUALA LUMPUR: Mesyuarat khas untuk membincang dan menentukan tarikh-tarikh penting Pilihan Raya Umum ke-15 (PRU15) dan Pilihan Raya Kecil (PRK) Dewan Undangan Negeri (DUN) Bugaya, Sabah akan diadakan pada 20 Oktober ini.

Setiausaha Suruhanjaya Piihan Raya (SPR), Datuk Ikmalrudin Ishak berkata, mesyuarat yang akan dipengerusikan oleh Pengerusi Tan Sri Abdul Ghani Salleh itu akan diadakan di Menara SPR, Putrajaya pukul 10 pagi.

“Pengerusi SPR akan membincangkan tarikh-tarikh penting PRU15 dan PRK DUN N.66 Bugaya, seperti tarikh Writ Pilihan Raya, Hari Penamaan Calon, Hari Pengundian, serta Daftar Pemilih yang akan digunakan, dan lain-lain persiapan bagi melaksanakan kedua-dua pilihan raya itu,” katanya dalam satu kenyataan di sini hari ini.

Katanya satu sidang media akan diadakan sejurus selepas mesyuarat.

Semalam, Perdana Menteri Datuk Seri Ismail Sabri Yaakob mengumumkan pembubaran Parlimen bagi memberi laluan kepada PRU15.

Susulan pengumuman itu, pilihan raya umum perlu diadakan dalam tempoh 60 hari selepas tarikh pembubaran Parlimen mengikut Perkara 55 (4) Perlembagaan Persekutuan. – BERNAMA


Nafuzi dedikasi kemenangan buat penyokong hitam putih

KUALA NERUS: Pengendali Terengganu FC (TFC) Nafuzi Zain mendedikasikan kemenangan 2-0 Skuad Penyu atas Sabah FC dalam aksi Liga Super di sini malam tadi, khas buat penyokong skuad hitam putih.

Menurut Nafuzi, beliau amat terharu dan berbangga kerana penyokong serta peminat bola sepak Terengganu sentiasa memberikan sokongan padu dengan hadir memenuhi stadium serta menyifatkan mereka antara penyokong terbaik kelab bola sepak di negara ini.

“Saya sungguh terharu dengan peminat bola sepak Terengganu yang dari awal tak berhenti beri sokongan kepada pasukan, sejak saya mula menerajui pasukan ini pada 2018.

“Apatah lagi di saat kita dalam kedudukan sengit bersaing dengan beberapa pasukan lain untuk merebut slot ke Piala Konfederansi Asia (AFC),” katanya selepas perlawanan menentang Sabah FC di Stadium Sultan Mizan Zainal Abidin di sini, malam tadi.

Pada perlawanan tersebut dua gol jaringan Skuad Penyu berjaya dihasilkan Nik Muhammad Shariff Haseefy Mohd Lazim dan Pape Diakite.

Dalam pada itu, Nafuzi memuji persembahan bertenaga anak buahnya sehingga berjaya menewaskan pasukan Sabah yang berada di kedudukan lebih atas berbanding TFC dalam ranking Liga Super.

Sementara itu Ketua Jurulatih Sabah Datuk Ong Kim Swee berkata persembahan malam tadi merupakan aksi terburuk yang pernah dipamerkan anak buahnya sepanjang 19 perlawanan Liga Super musim ini.

“Terengganu memang layak menang, malah dengan corak permainan seperti malam ini, kita tak layak walaupun untuk keputusan seri,” katanya.

Bagaimanapun beliau tetap yakin Sabah masih di landasan yang betul untuk menamatkan liga musim ini dalam kelompok tiga pasukan terbaik, sekali gus layak ke Piala AFC musim depan. – BERNAMA


Perak: PN akan bincang dengan BN untuk tubuh kerajaan

IPOH: Perikatan Nasional (PN) Perak akan berbincang dengan Barisan Nasional (BN) bagi pembentukan kerajaan negeri dalam masa terdekat.

Timbalan Pengerusi PN 1 Perak, Razman Zakaria berkata, ini kerana gabungan itu hanya memenangi 26 daripada 59 kerusi Dewan Undangan Negeri (DUN) pada Pilihan Raya Umum ke-15 (PRU15).

“Perak memerlukan 30 kerusi bagi majoriti mudah untuk membentuk kerajaan. PN kurang empat kerusi DUN untuk membentuk kerajaan negeri untuk tempoh ini dan akan berusaha supaya kerajaan dibentuk bagi mentadbir urus kerajaan dan membuat perbincangan dengan rakan-rakan sebelah sana untuk membentuk kerajaan,” katanya pada sidang media di sini awal pagi ini.

Ditanya sama ada perbincangan akan turut diadakan bersama Pakatan Harapan (PH), Razman yang juga Pesuruhjaya PAS Perak berkata, pihaknya tetap berpendirian tidak bekerjasama dengan gabungan itu.

“Sekarang ini seperti yang dijelaskan, kita tidak akan bersama PH, ‘No Anwar, No DAP’. Tentang perkara itu, ruang ada (untuk) rakan-rakan kita daripada BN,” katanya menjelaskan perbincangan di peringkat negeri perlu mendapat persetujuan peringkat pusat terlebih dahulu.

PH memenangi 24 kerusi DUN Perak manakala BN hanya memenangi sembilan kerusi. – BERNAMA


Apa hukum santau PM Israel? Ini penjelasan UAI…

CYBERJAYA: Tindakan tidak berperikemanusiaan Zionis laknatullah apabila mengebom tempat-tempat awam di Gaza menimbulkan amarah orang ramai sehingga ada yang menyuarakan pendapat ingin menyantau Perdana Menteri negara haram itu.

Pendakwah popular, Ustaz Azhar Idrus (UAI) dalam satu ceramahnya berkata, perbuatan sedemikian adalah haram bagi umat Islam ketika berdepan peperangan.

Menurutnya, perbuatan menghantar sihir atau menyantau Perdana Menteri Israel adalah haram di sisi agama kerana ia sudah melampaui batas malah tidak mempunyai keperluan ketika berlakunya peperangan.

“Dalam peperangan tidak boleh melampaui batas, tidak boleh melakukan perkara yang haram.

“Sebagai contoh, menelanjangkan musuh tidak boleh walaupun dia membunuh kita. Menelanjangkan musuh tidak boleh kerana aurat yang mana ia bukan keperluan.

“Jika tindakan menembak, bom ketika peperangan boleh, itu diperlukan dalam peperangan.

“Maka, asalnya dalam peperangan haram bunuh orang awam. Oleh kerana Israel buat maka kita dibolehkan buat.

“Dalil Allah berkata, barangsiapa yang melampaui batas terhadap kamu maka kamu boleh melampaui batas sama seperti yang dibuat ke atas kamu,” ujarnya.

Hukum kalau kita santau Perdana Menteri Israel #ceramahpendek #ceramahlucu #ceramahagama #ceramahsingkat #ustazazharidrus

♬ Pretty song that imaged a sleeping baby – Azuline

Tambahnya lagi, hukum menghantar sihir mahupun santau mereka yang menzalimi umat Islam di Palestin tetap haram meskipun dengan niat ingin memudaratkan pihak musuh.

“Dalam bab sihir, santau tidak boleh. Jika orang menyihir kita, kita pula membalas dengan sihir maka ia tidak boleh.

“Untuk balas sihir boleh, yang mana kita melakukan solat hajat, kita guna doa agar sihir kembali kepada diri dia sendiri. Penggunaan sihir itu diharamkan syarak,” jelasnya.

Author

Nurul Ain Japri

View all posts

View all posts


Renjer ditahan secara salah, semberono terima ganti rugi RM300,000

KOTA BHARU: Mahkamah Tinggi di sini, hari ini memutuskan bahawa penahanan dalam lokap terhadap seorang bekas anggota tentera adalah salah dan dibuat secara ‘semberono’.

Dipetik daripada laporan BH, mahkamah mendapati berlaku kepincangan dalam prosedur tindakan tatatertib terhadap plaintif iaitu bekas anggota Angkatan Tentera Malaysia (ATM) selama 311 hari pada 2014.

Pesuruhjaya Kehakiman, Datuk Mohamad Abazafree Mohd Abbas mengarahkan Mohamad Maliki Abdul Halim, 35, diberi ganti rugi am, khas, teladan teruk secara global sebanyak RM300,000.

Beliau turut mengarahkan defendan membayar kos guaman RM30,000.

Dalam penghakimannya, Mohamad Abazafree berkata, penahanan yang dibuat terhadap plaintif yang ketika itu bertugas sebagai anggota Renjer Batalion 5 Rejimen Renjer Diraja Kem Desa Pahlawan, adalah tidak sah.

“Mahkamah juga mendapati berlaku salah guna kuasa oleh defendan selain disifatkan tidak bertanggungjawab sehingga plaintif sehingga dinafikan hak untuk bersama keluarga serta kehidupan bebas,” katanya.

Mohamad Maliki diwakili peguam, Shaharuddin Mohamed, manakala defendan diwakili peguam, Norfauzani Mohd Noordin.

Mohamad Maliki memfailkan saman pada Mei 2018 dengan menamakan Pegawai Memerintah Batalion ke-5 Rejimen Renjer Diraja, Leftenan Kolonel Shifullizan Abd Aziz; pihak berkuasa sidang Panglima Bridged Kelapan Infantri Malaysia; Panglima Angkatan Tentera dan Kerajaan Malaysia sebagai defendan.

Menerusi penyataan tuntutan itu, satu operasi pencegahan dadah dilakukan terhadap 26 anggota termasuk plaintif pada Mac 2014 dan hasil operasi itu, sembilan anggota termasuk plaintif positif dadah.

Plaintif sudah dibicarakan dan tidak mengaku bersalah di Mahkamah Tentera sebelum dikenakan tahanan ketat dengan diletakkan di dalam bilik lokap selama 250 hari sehingga 8 April 2015.

Mohamad Maliki ketika ditemui bersyukur kerana perjuangan selama empat tahun akhirnya memihak kepadanya.

Bapa kepada lima orang anak berusia enam hingga 12 tahun itu berkata, berat ujian yang dialami sejak 2014 iaitu selain ditahan, dia dan isteri juga bercerai dan kini berjauhan dengan anak-anaknya.

“Bagaimanapun saya menganggap ujian berkenaan ada hikmah dan bersyukur atas keputusan hari ini.

“Selama empat tahun penantian saya dan saya terpaksa ulang alik ke Kelantan, alhamdulillah akhirnya keputusan memihak kepada saya,” katanya yang kini bekerja sebagai juruteknik di Kuala Lumpur.

Bekas anggota tentera, Mohamad Maliki Abdul Halim, 35 (dua kanan) diputuskan oleh Mahkamah Tinggi di Kota Bharu, hari ini bahawa penahanan terhadapnya oleh ATM selama 311 hari pada 2014 adalah salah.

Author

Tun Puteh Wanti

View all posts

View all posts


Kayuh basikal ke Putrajaya nak jumpa PM, demi masa depan anak-anak

CYBERJAYA: Demi memastikan masa depan anak-anak tidak tercicir, seorang bapa bertekad mengayuh basikal roda tiga yang diubah suai ke Putrajaya untuk bertemu Perdana Menteri dan Menteri Dalam Negeri.

Muhammad Hafiz Onn, 34, mengatakan tindakan itu adalah ikhtiar terakhirnya dan isteri, Ina Abirin, 26, bagi menukar status kewarganegaraan dua anak lelaki mereka yang kini masing-masing berusia enam dan empat tahun.

“Anak sulung di sekolah tadika, mereka semakin membesar dan akan bersekolah nanti, kami risau akan masa depan.

“Saya bertekad mengayuh basikal bersama dua anak ke Putrajaya untuk berjumpa Perdana Menteri, Datuk Seri Anwar Ibrahim dan Menteri KDN, Datuk Seri Saifuddin Nasution Ismail.
“Kami berharap usaha ini mendapat perhatian dan ihsan pemimpin negara untuk membantu kami sekeluarga mendapatkan status warganegara anak kami,” katanya seperti dilapor Kosmo.

Jelasnya, dia berkahwin de¬ngan Ina yang juga anak pela¬rian dari Filipina pada Januari 2014.

“Kami ‘nikah kampung’. Setelah berkahwin, saya berulang-alik ke Sabah menguruskan dokumen isteri, namun buntu sebelum kami pulang ke Semenanjung,” maklumnya.

Tambah Muhammad Hafiz, pelbagai usaha dilakukannya termasuk ke Jabatan Imigresen serta meminta bantuan daripada pemimpin tempatan, namun semuanya tidak berhasil selain berdepan dengan kekangan kewangan.

“Anak saya ada surat beranak tetapi status kewarganegaraan bukan warganegara. Jadi saya merayu pihak kerajaan agar membantu saya dalam hal ini.

“Kalau boleh saya mahu isteri dapat status penduduk tetap dan kewarganegaraan pula untuk dua anak saya,” ujarnya.

Author

Diyana Rahip

View all posts

View all posts


Najib bebas kes 1MDB, ini satu kemenangan – Rosmah

KUALA LUMPUR: ‘Syukur Alhamdulilah sebab kes yang hari ini adalah satu kemenangan bukan sahaja suami saya tapi juga kepada keluarga kami’.

Itulah kata yang diungkap Datin Seri Rosmah Mansor apabila Mahkamah Tinggi disini, hari ini memutuskan untuk melepaskan dan membebaskan suaminya, Datuk Seri Najib Tun Razak berhubung pertuduhan laporan audit 1Malaysia Deveploment Berhad (1MDB).

Rosmah, 72, ketika ditemui selepas prosiding kes berkata, keputusan itu sedikit sebanyak menyuntik semangat buat Najib dan seisi keluarganya.

“Sudah tentu, keputusan ini memulihkan semangat bukan sahaja untuk Datuk (Najib) tapi untuk keluarga kami,” katanya pada Jumaat.

Terdahulu, bekas Ahli Parlimen Pekan itu dan bekas Ketua Pegawai Eksekutif (CEO) 1MDB, Arul Kanda Kandasamy dilepas dan dibebaskan oleh Mahkamah Tinggi di sini atas pertuduhan meminda laporan audit 1MDB, tujuh tahun lalu.

#1MDB Najib bebas, better things to come – Rosmah #Terkini #NajibRazak #RosmahMansor #3Mac

♬ original sound – MediaVariasiOfficial – MediaVariasiOfficial

Hakim Mohamed Zaini Mazlan memutuskan demikian selepas mendapati pihak pendakwaan gagal membuktikan kes prima facie terhadap kedua-dua tertuduh.

Mengikut pertuduhan, Najib, 70, selaku Perdana Menteri dan Menteri Kewangan ketika itu, didakwa menggunakan kedudukannya untuk mendapatkan suapan bagi dirinya iaitu perlindungan daripada tindakan sivil atau jenayah berkaitan peranannya di dalam perjalanan operasi syarikat 1MDB.

Bekas Ahli Parlimen Pekan itu didakwa mengarahkan Laporan Pengauditan 1MDB dimuktamadkan Ketua Audit Negara, dipinda sebelum laporan berkenaan dimuktamadkan semula dan dibentangkan kepada Jawatankuasa Kira-Kira Wang Negara (PAC), yang mana Najib secara langsung mempunyai kepentingan.

Kesalahan itu didakwa dilakukan di Kompleks Jabatan Perdana Menteri, Pusat Pentadbiran Kerajaan Persekutuan, Wilayah Persekutuan Putrajaya antara 22 dan 26 Februari, 2016.

Author

Diyana Rahip

View all posts

View all posts


Dari keyakinan wujud kejayaan – Broku bantu bisnes kembali bernafas

SETAPAK: Di sebalik kisah viral Paku dan Pontianak, ada insan yang berupaya membawa ribuan bisnes makanan dan minuman (F&B) yang hampir berada ‘nyawa-nyawa ikan’, kembali bernafas, malah lebih berjaya.

Nama Paku dan Pontianak antara yang lahir dari ilham unik insan berkenaan yang juga seorang Pakar Runding Branding, Pemasaran dan Strategi terkenal, Broku.

Broku atau nama sebenarnya, Ku Addy Fazly Ku Radin dalam misi menjenamakan semula bisnes F&B tanpa wujud prejudis persepsi terhadap bidang itu.

Ini kerana, katanya sesetengah pihak menganggap bisnes F&B seperti kasta bawahan meskipun ia bidang perniagaan.

Justeru, beliau akan membantu setiap pemilik bisnes F&B, asalkan diberi keyakinan dan kepercayaan kepada pihaknya untuk membangunkan semula operasi perniagaan dan mengekalkan momentum.

Broku membantu mencadangkan pelbagai alternatif termasuk sama ada menggunakan pemasaran berbayar atau sifar kos yang akan menggunakan apa sahaja daripada pemilik untuk dirombak semula kepada lebih baik.

“Saya akan tanya (pemilik) nak kayuh (berniaga) lagi tak. Tapi kena yakin dan percaya, ini seni dia, (pemasaran).

“Kalau dengan ‘paid marketing’, perlu guna iklan, jurufoto, ‘influencer’, tapi kalau ‘zero cost’, ini kerja gila sikit lah, dan pemilik Paku dan Pontianak yang nama asal restorannya adalah Bobby, yakin dan mahu teruskan,” katanya ketika ditemui MEDIA VARIASI di sini.

Bagi Broku, beliau sendiri mengakui ilham Paku dan Pontianak itu adalah paling ‘rare’ dan ‘hidup kembali’ kerana restoran asal yang sudah beroperasi sembilan tahun itu, hampir lingkup akibat kesan pandemik COVID-19.

“Kita kena bagi nama menyentuh, mencuit sikit tanpa main kontroversi. Kedai makan tidak boleh kontroversi, sebab ‘hit’ sekali, ia akan ‘collapse’ sebab tak cukup ‘capital’.

“Orang Melayu suka hantu, jadi kita beri nama yang biasa didengar, tetapi jika ada elemen menakutkan orang tak akan datang semula kerana ia memanggil kontroversi,” katanya.

Sementara itu, mengulas lanjut mengenai misinya, katanya Broku Marketing Sdn Bhd mempunyai ‘team’ sendiri untuk membantu mengubah landskap F&B.

“Kami satu team, mahu tukar landskap F&B dan ada bahagian masing-masing.

“Ada bahagian menaikkan semula bisnes kembali bernafas, ada bahagian mengembangkan sayap bisnes, pembuatan produk secara ‘homemade’, berniaga tanpa kedai fizikal, pasar tani dan trak makanan.

“Jadi, kita masuk dalam pasaran F&B untuk mendidik usahawan perniagaan F&B ini supaya mendapat ilmu dan seni bidang perniagaan ini, jika tidak ada asas ini, senang gulung tikar,” katanya

Author

Fhatihah Zakinan

View all posts

View all posts


Anwar bukti keabsahan sebagai PM10 di Parlimen

KUALA LUMPUR: Datuk Seri Anwar Ibrahim hari ini membuktikan keabsahannya sebagai Perdana Menteri ke-10, apabila Usul Undi Percaya terhadapnya diluluskan dengan lebih suara bersetuju, pada hari pertama Persidangan Dewan Rakyat Parlimen ke-15 hari ini.

Keabsahan Ahli Parlimen Tambun itu disahkan oleh Yang Dipertua Dewan Rakyat, Datuk Johari Abdul, yang mengumumkan keputusan tersebut selepas undian suara dibuat sebaik 13 Ahli Parlimen kerajaan dan pembangkang, selesai membahaskannya.

Terdahulu usul itu dikemukakan oleh Timbalan Perdana Menteri, Datuk Seri Fadillah Yusof dan disokong oleh seorang lagi Timbalan Perdana Menteri, Datuk Seri Dr Ahmad Zahid Hamidi.

Menteri di Jabatan Perdana Menteri (Undang-Undang dan Reformasi dan Institusi), Datuk Seri Azalina Othman Said ketika menggulung usul itu berkata, walaupun Usul Undi Percaya terhadap Perdana Menteri tidak wajib dillakukan, namun kerajaan sendiri telah memohon usul tersebut untuk dikemukakan pada persidangan kali ini.

Beliau berkata, ia bagi membuktikan Ahli Parlimen Tambun itu mendapat keyakinan untuk menjadi Perdana Menteri ke-10, setelah mengangkat sumpah jawatan pada 24 November.

Azalina berkata, sebelum ini kerajaan memerintah pernah dua kali membawa Usul Undi Percaya iaitu pada 1976 ketika Allahyarham Tun Hussein Onn menjadi Perdana Menteri ketiga dan pada 2003 ketika Tun Abdullah Ahmad Badawi menjadi Perdana Menteri kelima.

“Saya ingin tekankan apa yang berlaku pada hari ini ialah permohonan (usul undi percaya) oleh kerajaan sendiri yang mana peraturan mesyuarat Parlimen membenarkan ia dilakukan.

“Saya mengambil contoh di New Zealand semasa Perdana Menteri, Jacinda Ardern mewujudkan kerajaan gabungan, beliau telah wujudkan satu usul undi percaya untuk memberikan keyakinan dalam Parlimen,” katanya.

Menyentuh tentang mekanisme Perjanjian Persefahaman Kerjasama antara gabungan Kerajaan Perpaduan yang didakwa tidak sah dan tidak berperlembagaan oleh pembangkang, Azalina berkata, perkara itu tidak melanggar Perlembagaan Persekutuan dan sah di sisi undang-undang.

“Kerajaan gabungan dari segi sains politik falsafah mempunyai hak untuk bergerak dalam mana-mana cara.

“Tetapi yang lebih penting cara gerakan kami mewujudkan kerajaan ini adalah atas titah Yang di-Pertuan Agong. Jadi cara kami membentukkan hubungan kami adalah hak mutlak kami,” tegasnya.

Mengulas dakwaan ada parti komponen yang tidak berpuas hati dan kononnya dipaksa menandatangani dokumen perjanjian itu, Azalina berkata, sebarang perselisihan dan salah faham, dibincang dan diselesaikan secara harmoni menerusi Majlis Perundingan.

Beliau berkata majlis itu akan dianggotai oleh wakil daripada parti utama yang membentuk Kerajaan Perpaduan Malaysia ketika ini iaitu PH, BN, GPS, GRS dan WARISAN, dan berperanan memastikan segala terma yang dipersetujui dalam perjanjian itu, dilaksanakan dengan cermat dan teratur.

Terdahulu Ketua Pembangkang, Datuk Seri Hamzah Zainudin mendakwa, tindakan kerajaan Pakatan Harapan (PH) dan Barisan Nasional (BN) menandatangani perjanjian persefahaman, menyekat dan merosakkan demokrasi serta kebebasan parlimen.

Setiausaha Agung PAS, Datuk Seri Takiyuddin Hassan pula mengatakan perjanjian itu bertentangan dengan Akta Kontrak. – BERNAMA


Jakim usaha permudah sijil halal seawal 30 hari

PETALING JAYA: Jabatan Kemajuan Islam Malaysia (Jakim) sedang berusaha untuk memudahkan permohonan persijilan halal seawal 30 hari kepada sesuatu produk atau syarikat, sekiranya tiada sebarang masalah.

Penolong Pengarah Kanannya, Mohd Shahril Abd Samat berkata, kelulusan persijilan itu mungkin meningkat sehingga tempoh tiga bulan bergantung komitmen sesebuah syarikat.

Beliau berkata, Jakim menghargai ikhtiar mana-mana pihak yang memiliki persijilan halal, berbanding produk yang mengguna pakai istilah ‘Muslim friendly‘, ‘Dijamin halal‘ dan ‘Serve No Pork‘ yang dilihat masih belum menjamin kehalalan toyyiban.

“Kami bukan sahaja mengharapkan kejayaan mendapatkan logo (halal Jakim), tetapi kita harap untuk sustain (mengekalkan) logo tersebut sampai bila-bila. Setakat ini, syarikat yang paling lama sustain logo sejak 1969 adalah Ajinomoto,” katanya.

Beliau berkata demikian ketika berucap pada majlis pengumuman sijil halal bagi jenama teh premium, CHAGEE Malaysia, di pusat beli-belah Sunway Pyramid, di sini pada Isnin.

Pada majlis sama, Mohd Shahril berbesar hati menyampaikan sijil halal kepada CHAGEE Malaysia.

Mengulas lanjut, Mohd Shahril berkata, kebanyakan pemohon masih kurang memahami keperluan sebenar dalam persijilan halal.

Justeru katanya, Jakim akan memberi bimbingan kepada para pemohon yang mengalami masalah persijilan halal termasuk permohonan secara atas talian.

“Kami akan beri panduan secara terus sehingga berjaya, terutamanya kepada usahawan-usahawan mikro,” katanya.

Jelasnya, perkara yang menjadi keutamaan buat Jakim dalam menilai persijilan halal adalah seperti jenis-jenis dan asal-usul bahan serta pembuatan dalam sesuatu produk.

Tegasnya lagi, status halal sesuatu produk bukan hanya digunapakai untuk umat Islam, sebaliknya ia merupakan satu kepentingan buat semua manusia.

“Dari segi persijilan halal kita juga bukan berdasarkan agama dan bangsa, tetapi kita nak beri yang terbaik kepada manusia, supaya semuanya mendapat makanan dan minuman terbaik untuk keperluan masing-masing.

“Sebab itu wujud badan yang diiktiraf pada hari ini, yang memaklumkan tentang jaminan sesuatu produk atau premis makanan dijamin halal adalah dengan terteranya logo halal.

“Jika ada sijil halal, maka pihak premis wajib mempamerkan logo. Jika tak pamer menjadi satu kesalahan dan boleh buat aduan kepada pihak kami,” tambahnya.

Author

Fazleen Safina Abd Jamil

View all posts

View all posts


Warisan mahu PM dari Sabah, tiada tertindas kerana isu kaum atau agama

KUALA LUMPUR: Ramai yang memberikan pelbagai reaksi apabila Barisan Nasional (BN) mahu mencadangkan jawatan tiga Timbalan Perdana Menteri (TPM) jika memenangi Pilihan Raya Umum Ke-15 (PRU15).

Terdahulu Pengerusi BN, Datuk Seri Dr Ahmad Zahid Hamidi dilaporkan berkata, jawatan tiga TPM akan diwujudkan jika BN muncul dominan untuk membentuk kerajaan Persekutuan pada PRU15 nanti.

Beliau dipetik berkata, jaminan melantik wakil dari Sabah, Sarawak dan Semenanjung mengisi jawatan itu akan dimasukkan dalam manifesto BN.

Antara yang tampil memberi pendapat adalah Ahli Dewan Undangan Negeri (ADUN) Teratai, Bryan Lai Wai Chong yang dulu DAP kini menyertai Warisan.

Bryan Lai berpendapat BN perlu mempertimbangkan calon Perdana Menteri (PM) dari Sabah jika mereka mendapat sokongan dominan pada PRU15 nanti.

“Sejak penubuhan Malaysia iaitu gabungan Sabah, Sarawak dengan Semenanjung, belum pernah lagi negara diterajui oleh anak jati Negeri Di Bawah Bayu.

“Sebagai warganegara, saya alu-alukan kita lantik PM dari Sabah, Sarawak kerana kami
mempunyai menteri yang cukup pengalaman mentadbir negara.

“Rakyat sudah sambut Hari Kebangsaan ke- 65, selama tempoh itu, pemimpin dari Semenanjung jadi PM saya tidak nampak perubahan yang baik isu perkauman dan agama, contohnya masih ramai tertindas di bawah undang-undang Syariah.

“Berbeza dengan Sabah, Sarawak rakyat pelbagai etnik dan agama hidup dalam harmoni, meraikan perbezaan dengan sejahtera, tiada dizalimi atas nama kaum atau agama,” katanya kepada MEDIA VARIASI.

Bryan memberitahu daripada lebih 15 parti politik yang ada hanya tiga parti mmpunyai calon PM iaitu UMNO, PKR dan Warisan.

“Tan Sri Mahiaddin Yasin berkata beliau boleh jadi PM, saya sendiri tidak setuju, Tun Dr Mahathir Mohamad kata dia ingin jadi PM lagi pada usia 97 tahun, saya nasihat bersaralah Tun.

“Yang tinggal UMNO dan PKR iaitu parti dari Semenanjung. Bagi saya Datuk Seri Mohd Shafie Apdal calon Warisan dari Sabah, beliau layak jadi PM.

“Shafie memiliki rekod selama 32 tahun dalam UMNO, seorang pemimpin yang bersikap terbuka, lebih bersederhana dan diterima semua kaum.

“Selepas pandemik, kita harus mengenepikan isu perkauman dan agama serta harus fokus kepada pembangunan ekonomi negara,” katanya.

Author

Tun Puteh Wanti

View all posts

View all posts